open-index/open-wikipedia-markdown huggingface dataset:
അലൻ ഗുത്

പ്രപഞ്ചത്തെ സംബന്ധിച്ച *ദ്രുതവികാസ സിദ്ധാന്ത*ത്തിന്റെ ( Inflationary theory) ഉപജ്ഞാതാവാണ്  അലൻ ഹാർവി ഗുത് എന്ന **അലൻ ഗുത്**. അമേരിക്കയിലെ ന്യൂജഴ്സിയിൽ ( ജ:1947 ഫെബ്രുവരി 27) ജനിച്ച ഗുത് ബിരുദപഠനം  മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിലാണ് പൂർത്തിയാക്കിയത്.
## ദ്രുതവികാസ സിദ്ധാന്തം (''Inflationary theory'')
മഹാവിസ്ഫോടനത്തിന്റെ ആദ്യനിമിഷങ്ങളിൽ എന്തു സംഭവിച്ചിരിയ്ക്കാമെന്നു ഈ സിദ്ധാന്തം വിവരിയ്ക്കുന്നു. അതിതാപനത്തിൽ നിന്നും  സെക്കന്റിന്റെ ദശലക്ഷക്കണക്കിലൊരംശത്തിൽ താപനില 22 കെൽവിനായിത്താഴുകയും അതിനു ശേഷം 10−6സെക്കന്റുകൾക്കകം സൗരയൂഥവലിപ്പത്തിലുള്ള ഒരു വൈചിത്ര്യം രൂപം കൊള്ളുകയും ചെയ്തു. താപനില
109കെൽവിനായപ്പോൾ അതിനകത്തു നിന്നും വികിരണങ്ങൾ പുറത്തേയ്ക്കു വരാൻ തുടങ്ങി.ഒരു സെക്കന്റിനുള്ളിൽ തന്നെ ഈ പ്രക്രിയകളെല്ലാം അവസാനിച്ചുവെന്നും അപ്പോൾ മുതൽ പ്രപഞ്ചം വികസിച്ചുകൊണ്ടിരിക്കയാണെന്നും ഇത് സിദ്ധാന്തിയ്ക്കുന്നു.

## അവലംബം

## പുറംകണ്ണികൾ

*Alan H. Guth's webpage at MIT
*MIT Physics Department website
*MIT Center for Theoretical Physics
*Alan Guth - "*[http://pauli.physics.lsa.umich.edu/w/arch/som/sto2001/Guth/real/n001.htm Eternal inflation] : Successes and questions*"
*The Growth of Inflation , Symmetry magazine, December 2004/January 2005
*Guth's Grand Guess, Discover magazine, April 2002
* Additional photo
*Inflationary spacetimes are not past-complete

വർഗ്ഗം:ജ്യോതിശാസ്ത്രജ്ഞർ
വർഗ്ഗം:1947-ൽ ജനിച്ചവർ
സ്ഥിരപ്രപഞ്ചം

പ്രപഞ്ചം നിയതമായ വികാസമില്ലാതെ സ്ഥിതിചെയ്യുന്ന ഒരു അവസ്ഥയിലാണെന്നുള്ളതാണ് ഈ സിദ്ധാന്തത്തിന്റെ കാതൽ. ഐസക് ന്യൂട്ടൺ ഉൾപ്പെടെ അനേകം ആദ്യകാല ശാസ്ത്രജ്ഞർ ഈ സിദ്ധാന്തത്തിൽ വിശ്വസിച്ചിരുന്നു.1948ൽ ഹെർമാൻ ബോൺഡി, ഫ്രെഡ് ഹോയ്‌ൽ എന്നീ ശാസ്ത്രജ്ഞരാണ് ഈ സിദ്ധാന്തം ആവിഷ്കരിച്ചത്. ഐൻസ്റ്റൈനിന്റെ പ്രപഞ്ചം' എന്നും ഇതിനെ വിശേഷിപ്പിക്കാറുണ്ട്. ഇതു പ്രകാരം പ്രപഞ്ചം വികസിയ്ക്കുന്നുമില്ല, ചുരുങ്ങുന്നുമില്ല എന്നു  സിദ്ധാന്തം വിശദീകരിയ്ക്കുന്നു. 

ഇത്തരമൊരു പ്രപഞ്ചമാതൃക സൃഷ്ടിയ്ക്കുന്നതിനുവേണ്ടി ഐൻസ്റ്റീൻ  തന്റെ സമീകരണങ്ങളിൽ ഒരു പ്രാപഞ്ചിക സ്ഥിരാങ്കത്തെ ഉൾപ്പെടുത്തിയിരുന്നു. പ്രപഞ്ചത്തിലുള്ള ആകെ ദ്രവ്യങ്ങളുടെ പരസ്പരമുള്ള ആകർഷണം  തുല്യമാണെന്നു  അദ്ദേഹം സമർത്ഥിച്ചു. എന്നാൽ 1920ളിൽ എഡ്വിൻ ഹബിൾ അന്ന് ലോകത്തിലെ ഏറ്റവും വലിയ ദൂരദർശിനിയായ മൗണ്ട് വിൽസണിലെ 2.5മീ. പ്രതിഫലന ദൂരദർശിനി ഉപയോഗിച്ചു നടത്തിയ പഠനങ്ങളിൽ നിന്നും താരാപഥങ്ങൾ തമ്മിൽ പരസ്പരം അകലുകയാണെന്നു കണ്ടെത്തി. ഇത് അദ്ദേഹം 1929ൽ പ്രസിദ്ധീകരിച്ചു. ഇത് പരിശോധിച്ച ഐൻസ്റ്റൈൻ 1931ൽ തന്റെ മോഡലിൽ നിന്നും പ്രാപഞ്ചിക സ്ഥിരാങ്കം ഒഴിവാക്കിയതായി പ്രഖ്യാപിച്ചു.

1965ൽ മൈക്രോവേവ് പശ്ചാത്തലവികിരണങ്ങൾ കണ്ടെത്തിയതോടെ വികസിക്കുന്ന പ്രപഞ്ചം എന്ന ആശയം ദൃഢമായി.

ഇന്ത്യൻ ശാസ്ത്രജ്ഞനായ ജയന്ത് വി. നാർലിക്കർ ക്വാസി സ്റ്റെഡി സ്റ്റേറ്റ് യൂണിവേഴ്സ് എന്നൊരു സിദ്ധാന്തം രൂപീകരിച്ചിട്ടുണ്ട്. ഇതിനും ശാസ്ത്രലോകത്തിന്റെ അംഗീകാരം കിട്ടിയിട്ടില്ല.

## അവലംബം

## ഇതും കാണുക
* Steady state theory
* Milne model

വർഗ്ഗം:ജ്യോതിശാസ്ത്രം
കളത്തിൽ വേലായുധൻ നായർ

സ്വാതന്ത്ര്യസമര സേനാനി, രാഷ്ട്രീയനേതാവ്, അഭിഭാഷകൻ, സാമൂഹിക പരിഷ്കർത്താവ്, തിരു-കൊച്ചി മന്ത്രി, എൻ.എസ്.എസ്. പ്രസിഡന്റ് എന്നീ നിലകളിൽ അറിയപെടുന്ന ഒരു ഇന്ത്യൻ നേതാവായിരുന്നു **കളത്തിൽ വേലായുധൻ നായർ**(ജനനം: 1912, ജനുവരി 9 - മരണം: 1976, സെപ്റ്റംബർ 1). 1952-ൽ തിരു-കൊച്ചി സംസ്ഥാന മന്ത്രിസഭയിലേക്കു തിരഞ്ഞെടുക്കപ്പെടുകയും  വൈദ്യുതി, പൊതുമാരാമത്ത്, ഗതാഗതം എന്നീ വകുപ്പുകളിലെ മന്ത്രിയായിരുന്നു. നായർ സർവീസ് സൊസൈറ്റിയുടെ പതിനാറാമത്തെ പ്രസിഡന്റും, എൻ.ഡി.പി.യുടെ ആദ്യ പ്രസിഡന്റുമാണ് കളത്തിൽ വേലായുധൻ നായർ. കേരള ലോ അക്കാദമിയുടെ സ്ഥാപകരിൽ ഒരാളാണ് ഇദ്ദേഹം. കേരളാ ഹൈക്കോടതിയിലെ മുതിർന്ന അഭിഭാഷകനായിരുന്നു. കേരളാ യൂണിവേഴ്സിറ്റി സെനറ്റംഗം, സിൻഡിക്കേറ്റംഗം എന്നി നിലകളിലും പ്രശസ്തനായിരുന്നു ഇദ്ദേഹം.

## അവലംബം

വർഗ്ഗം:അപൂർണ്ണ ജീവചരിത്രങ്ങൾ
വർഗ്ഗം:ചിത്രം ആവശ്യമുള്ള രാഷ്ട്രീയനേതാക്കളുടെ താളുകൾ
വർഗ്ഗം:1912-ൽ ജനിച്ചവർ
വർഗ്ഗം:ജനുവരി 9-ന് ജനിച്ചവർ
വർഗ്ഗം:1976-ൽ മരിച്ചവർ
വർഗ്ഗം:സെപ്റ്റംബർ 1-ന് മരിച്ചവർ
വർഗ്ഗം:എൻ.എസ്.എസ്. പ്രസിഡണ്ടുമാർ
വർഗ്ഗം:തിരു-കൊച്ചി നിയമസഭാംഗങ്ങൾ
വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:തിരു-കൊച്ചി നിയമസഭയിലെ മന്ത്രിമാർ
ഗംഗോത്രി ഹിമാനി

ഉത്തരാഖണ്ഡ് സംസ്ഥാനത്തിൽ പെടുന്ന ഉത്തരകാശി ജില്ലയിലാണ് **ഗംഗോത്രി ഹിമാനി** സ്ഥിതിചെയ്യുന്നത്. ഇന്ത്യാ-ചൈന അതിർത്തിയിലുമാണിത്. 

ഗംഗോത്രി ഹിമാനി 30 കി.മീറ്റർ നീളത്തിലും 2കി.മീറ്റർ 4 കി.മീറ്റർ വരെ വ്യാപ്തിയിലായി ഉദ്ദേശം 27 കി.മീ ക്യുബിക് വ്യാപ്തത്തിൽ വ്യാപരിച്ചിരിയ്ക്കുന്നു. വടക്കു പടിഞ്ഞാറു ദിശയിൽ ഇത് പരക്കുന്നു.

ഇതിനു ചുറ്റുമുള്ള പർവ്വതങ്ങൾ ഗംഗോത്രി ഗണത്തിൽപ്പെട്ട *ശിവലിംഗ,തലെസാഗർ,[[മേരു]],ഭാഗീരഥി III* എന്നിവയാണ്.*ചൗഖംബ*യാണ് ഇതിലെ ഏറ്റവും ഉയർന്ന കൊടുമുടി.

ഗംഗോത്രിയുടെ പ്രവേശനകവാടമായ
ഗോമുഖം (Gomukh) പ്രസിദ്ധമായ തീർത്ഥാടനകേന്ദ്രം കൂടിയാണ്.

## ഹിമാനിയുടെ കാലികസ്ഥിതി

നാസാ *യു.എസ്.ജി.എസ്* ,*എൻ .എസ്.ഐ.ഡി.സി* എന്നിവയുമായി ചേർന്നു നടത്തിയ പഠനപ്രകാരം ഗംഗോത്രിഹിമാനി ഹിമാലയത്തിലെ ഏറ്റവും വലിയ ഹിമാനികളിലൊന്നാണ് എന്നു രേഖപ്പെടുത്തുന്നുണ്ട്.
1780 മുതലുള്ള കണക്കുകൾ അനുസരിച്ച് ഈ ഹിമാനിയുടെ നീളം സ്ഥിരമായി കുറയുന്നുവെന്ന്  കണ്ടെത്തിയിട്ടുണ്ട്. ആകെ 1147 മീറ്ററും, പ്രതിവർഷം 19 മീറ്ററിന്റെ കുറവുമാണ് 1936 മുതൽ 1996 വരെ രേഖപ്പെടുത്തിയത്.  
കഴിഞ്ഞ 25 വർഷത്തിൽ 850 മീറ്റർ ആയി ഹിമാനി പിൻവാങ്ങിയിട്ടുണ്ട്., 
1996-99 വർഷങ്ങളിൽ ഇതിന്റെ വ്യാപനം 76 മീറ്ററുകൾ ചുരുങ്ങുകയും ചെയ്തിട്ടുണ്ട്.
## പുറംകണ്ണികൾ

* Retreat of the Gangotri Glacier , an article from NASA's Earth Observatory
* Gaumukh and Gangotri Art Photos
* Save Gangotri , highlights localized ecological damage and conservation efforts in the region
* Geomorphological evidences of retreat of the Gangotri glacier and its characteristics, A Study by Department of Geology, HNB Garhwal University
* 283 photos 1280x960 of trekking from Gangotri to Gaumukh. You can see the retreat of the Gangotri glacier on picture gomukh141.jpg
## അവലംബം

വർഗ്ഗം:ഹിമാലയത്തിന്റെ ഭാഗങ്ങൾ
വർഗ്ഗം:ഹിമാനികൾ
വർഗ്ഗം:ഇന്ത്യയിലെ ഹിമാനികൾ
അർഷാദ് ബത്തേരി

ഒരു മലയാള സാഹിത്യകാരനാണ് **അർഷാദ് ബത്തേരി** (ജനനം :1 ജനുവരി  1975). കഥകൾ തമിഴ്, കന്നഡ എന്നീ ഭാഷകളിലേക്ക് വിവർത്തനം ചെയ്യപ്പെട്ടിട്ടുണ്ട്.  
## ജീവിതരേഖ
വയനാട് സുൽത്താൻ ബത്തേരിയിലെ പള്ളിക്കണ്ടിയിൽ അർഷാദ് ബത്തേരി ജനിച്ചു. വിവിധ പ്രസിദ്ധീകരണ സ്ഥാപനങ്ങളിൽ ജോലി ചെയ്തിട്ടുണ്ട്. ഇപ്പോൾ കോഴിക്കോട് ആസ്ഥാനമായുള്ള ഒലിവ് പബ്ലിക്കേഷനിൽ പബ്ലിക്കേഷൻ മാനേജരായി പ്രവർത്തിക്കുന്നു.

## കൃതികൾ
*ടാക്സി ഡ്രൈവറും പെൺകുട്ടിയും (നോവലൈറ്റുകൾ)
*മരിച്ചവർക്കുള്ള കുപ്പായം (2004)
*ഭൂമിയോളം ജിവിതം
* ചുരം കയറുകയാണ് ഇറങ്ങുകയാണ് (കുറിപ്പുകൾ)
* മീനുകളുടെ ആകാശവും പറവകളുടെ ഭൂമിയും
*പെൺകാക്ക
*നമ്മുടെ കിടക്ക ആകെ പച്ച (നോവൽ)

## പുരസ്കാരങ്ങൾ
*സംസ്ഥാന യുവജനക്ഷേമ ബോർഡിന്റെ സ്വാമി വിവേകാനന്ദൻ യുവപ്രതിഭാ പുരസ്‌കാരം 
*പ്രവാസി ബുക്ക്ട്രസ്റ്റ് സാഹിത്യ പുരസ്കാരം
## അവലംബം


വർഗ്ഗം:മലയാള കഥാകൃത്തുക്കൾ
വർഗ്ഗം:1975-ൽ ജനിച്ചവർ
വർഗ്ഗം:ജനുവരി 1-ന് ജനിച്ചവർ
പന്തളം മഹാദേവക്ഷേത്രം

കേരളത്തിൽ പത്തനംതിട്ട ജില്ലയിൽ പന്തളം ടൗണിൽ നിന്നും ഏതാണ്ട് 3 കി.മി വടക്കുപടിഞ്ഞാറ് മാറി മുളമ്പുഴ ഗ്രാമത്തിൽ അച്ചങ്കോവിലറിന്റ്റെ  തീരത്ത് സ്ഥിതിചെയ്യുന്ന ശിവക്ഷേത്രമാണ് **പന്തളം മഹാദേവക്ഷേത്രം**. ഖരമുനിയാൽ പ്രതിഷ്ഠിക്കപെട്ടതായ് കരുതപ്പെടുന്ന ഈ ക്ഷേത്രം മുൻപ് ഇടപ്പള്ളി സ്വരൂപത്തിന്റ്റെ വകയായിരുന്നെങ്കിലും ഇപ്പോൾ സമീപത്തെ പന്ത്രണ്ട് കരകളിൽ പെടുന്ന ഹൈന്ദവരുടെ കൂട്ടായ്മയായ ഹൈന്ദവ സേവാസമിതിയാണ് ക്ഷേത്രഭരണം നിർവഹിക്കുന്നത്. ക്ഷേത്രത്തിന്റ്റെ ഈശാന കോണിനോടുചേർന്ന് അച്ചൻകോവിലാർ ഒഴുകുന്നതുമൂലം ക്ഷേത്രം പന്തളം മുക്കാൽവട്ടം എന്ന പേരിലും അറിയപ്പെടുന്നു

## പ്രധാന ആഘോഷങ്ങൾ

ധനുമാസത്തിലെ ചതയം നാൾ കൊടിയേറി തിരുവാതിരനാൾ ആറാട്ടോടുകൂടി അവസാനിക്കത്തക്ക രീതിയിൽ പത്തുദിവസം നീണ്ടുനിൽക്കുന്ന ഉത്സവമാണ് ക്ഷേത്രത്തിലെ പ്രധാന ആഘോഷം

വ്യശ്ചികത്തിലെ കാർത്തിക,കുംഭമാസത്തിലെ തിരുവാത്തിര,ശിവരാത്രി തുടങ്ങിയവയും ക്ഷേത്രത്തിൽ ആഘോഷിക്കുന്നു.

## ഉപദേവതകൾ
ഗണപതി
സുബ്രഹ്മണ്യൻ
മായയക്ഷിയമ്മ
ശാസ്താവ്
നാഗങ്ങൾ
രക്ഷസ്

## അവലംബം

## പുറത്തേക്കുള്ള കണ്ണീകൾ

*

വർഗ്ഗം:പത്തനംതിട്ട ജില്ലയിലെ ക്ഷേത്രങ്ങൾ
റീഗാ ഫിലിം സ്റ്റുഡിയോ

ലാത്വിയയിലെ പ്രധാന സിനിമാ നിർമ്മാണക്കമ്പനിയാണ്  **റീഗാ ഫിലിം സ്റ്റുഡിയോ.** 1940 ലാണ് ഇതു സ്ഥാപിയ്ക്കപ്പെട്ടത്. 1970-1980 കാലഘട്ടത്തിൽ 10 മുതൽ 15 സിനിമകൾവരെ ഈ സ്ഥാപനത്തിൽ നിന്നും നിർമ്മിയ്ക്കപ്പെട്ടിരുന്നു.
പ്രൊഫഷണൽ ഡോക്യുമെന്ററി നിർമ്മാതാക്കളെ ഒരുമിപ്പിയ്ക്കാനുള്ള വേദിയായും ഇത് മാറിയിട്ടുണ്ട്. പ്രശസ്തരായ ഡോക്യുമെന്ററി സംവിധായകർ ഇവിടെ ചിത്രങ്ങൾക്ക് തുടക്കം കുറിച്ചിട്ടുണ്ട്.

സ്റ്റുഡിയോയിലെ 125- ളം ആദ്യകാലസിനിമകൾ സർക്കാർ ഉടമസ്ഥതയിൽ തന്നെ നിലനിർത്തിയിരിയ്ക്കുന്നു.

## പ്രധാനശേഖരം
1940 മുതലുള്ള പ്രധാനസംഭങ്ങൾ പകർത്തിയ 2500 ളം ന്യൂസ് റീലുകൾ, 1500 ളം ചലച്ചിത്രങ്ങളുടെ ശേഖരം ഈ സ്റ്റുഡിയോയിൽ  പരിരക്ഷിയ്ക്കപ്പെട്ടിട്ടുണ്ട്.

## നിർമ്മിയ്ക്കപ്പെട്ട പ്രധാന ചിത്രങ്ങൾ

## പുറംകണ്ണികൾ
* Official site of Riga Film Studio
* Riga Documentary Film Studio (RDFS, Latfilma)
* National TV broadcast Latvia Soviet Socialist Republic ("Riga Telefilm"), Riga Film Studio at Animator.ru
* FIPRESCI - Festival Reports - Riga 2006 - Latvian Animation Films 

## അവലംബം

വർഗ്ഗം:സ്റ്റുഡിയോകൾ
അനാഥശില്പങ്ങൾ

പി എസ് വി എന്റർപ്രൈസസിന്റെ ബാനറിൽ പി.എസ്. വീരപ്പ നിർമിച്ച മലയാളചലച്ചിത്രമാണ് **അനാഥശില്പങ്ങൾ**.  എം.കെ. രാമു സംവിധാനം നിർവഹിച്ച ഈ ചിത്രം 1971 മേയ് 07-ന് കേരളത്തിൽ പ്രദർശനം തുടങ്ങി.

## അഭിനേതാക്കൾ
*പ്രസാദ്
*ശങ്കരാടി 	
*ശ്രീലത	
*ടി.ആർ. ഓമന
*വില്ല്യം തോമസ്	
*പോൾ വെങ്ങോല	
*കൽമനം മുരളി	
*ബഹദൂർ
*എം.എൽ. സർസ്വതി	
*സുധീർ	
*ടി. ജയശ്രീ
*ഉഷാറാണി
*പ്രേം നവാസ് (അധിതി താരം)

## പിന്നണിഗായകർ
*കെ.ജെ. യേശുദാസ്
*പി. ജയചന്ദ്രൻ
*പി. സുശീല
*എസ്. ജാനകി

## അണിയറയിൽ
*സംവിധാനം - എം.കെ. രാമു
*നിർമ്മാണം - പി.എസ്. വീരപ്പ
*ബാനർ - പി വി എസ് പിക്ചേഴ്സ്
*കഥ - വെങ്കിടേഷ്
*തിരക്കഥ,സംഭാഷണം - എസ്.എൽ. പുരം സദാനന്ദൻ
*ഗാനരചന - ശ്രീകുമാരൻ തമ്പി
*സംഗീതം - ആർ.കെ. ശേഖർ
*സിനീമാട്ടോഗ്രാഫി - വി. നമസ്
*ചിത്രസംയോജനം - എസ്.എ. മുരുകേഷ്
*കലാസംവിധാനം - എസ്.എ.ആർ. ബാബു.

## ഗാനങ്ങൾ
*ഗാനരചന - ശ്രീകുമാരൻ തമ്പി
*സംഗീതം - ആർ.കെ. ശേഖർ

    
## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് അനാഥശില്പങ്ങൾ

വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
ചെറുതേൾക്കട

വരണ്ട ഇലപൊഴിയുംകാടുകളിലും സമതലങ്ങളിലും എല്ലാം കാണപ്പെടുന്ന ഒരു ചെറിയ കുറ്റിച്ചെടിയാണ് **ചെറുതേൾക്കട**. . കേരളത്തിൽ എല്ലായിടത്തും കാണാറുണ്ട്. 

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.efloras.org/florataxon.aspx?flora_id=2&taxon_id=200019036

വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ബൊറാജിനേസീ
മഴത്തുള്ളൻ ശലഭം

സഹ്യാദ്രിയിലെ മഴക്കാടുകളിൽ കാണപ്പെടുന്ന അപൂർവ്വ ഇനം ചിത്രശലഭമാണ് **വേലിതുള്ളൻ** അഥവാ **മഴത്തുള്ളൻ** (Hedge Hopper, *Baracus vittatus*). 

ഈ ശലഭത്തിന്റെ വ്യത്യസ്ത ഉപവർഗ്ഗങ്ങൾ ശ്രീലങ്ക, കേരളം, തമിഴ്നാട്, കർണ്ണാടക സംസ്ഥാനങ്ങളിലെ പശ്ചിമഘട്ടപ്രദേശങ്ങൾ, വടക്കുകിഴക്കൻ സംസ്ഥാനങ്ങൾ എന്നിവിടങ്ങളിൽ കണ്ടുവരുന്നു. *B. v. subditus*, *B. v. hampsoni* എന്നിവയാണ് കേരളത്തിൽ കണ്ടുവരുന്നത്.

കൊടുംമഴയത്ത് പറന്നു നടക്കാൻ ഉത്സാഹം കാണിയ്ക്കുന്ന ഈ ചിത്രശലഭം അധികം ഉയരത്തിൽ പറക്കാറില്ല. പച്ചത്തുള്ളൻ പറക്കുന്നപോലെ ചാഞ്ചാടിയാണ് മഴത്തുള്ളനും സഞ്ചരിയ്ക്കുന്നത്. വെയിൽ ഒഴിവാക്കി തണലത്ത് വിഹരിയ്ക്കാനാണ് ഇവയ്ക്ക് ഏറെ താത്പര്യം. പുല്ലുകൾക്കിടയിലൂടെയും, ചെറുസസ്യങ്ങൾക്കിടയിലൂടെയും നീങ്ങുന്നതും കാണാം.

## വിവരണം
ചിറകുപുറത്തിനു ഇരുണ്ട നിറമാണ്. പുറത്ത് മങ്ങിയ പുള്ളിയുമുണ്ട്. പിൻചിറകിന്റെ പുറത്ത് പുള്ളി കാണപ്പെടുന്നില്ല. മുൻചിറകിന്റെ അടിവശത്തിനു മിക്കവാറും കറുത്തനിറമാണ്. പിൻചിറകിന്റെ അടിയിൽ മഞ്ഞയിൽ തവിട്ടുപുള്ളിയുമുണ്ട്.


File:Hampsons hedgehopper larva making cell (3652605310).jpg|പുഴു
File:Hampsons hedgehopper pupa (3651807551).jpg|പ്യൂപ്പ 
File:Hampsons hedgehoper pupa one day before emergence (3652607036).jpg|പ്യൂപ്പ 
File:Hampson's Hedge Hopper Baracus hampsoni UP DSC 8460 (1).jpg|ശലഭം (മുതുകുവശം)
File:Life history of hampsons hedgehopper (3651810037).jpg|ശലഭം (ഉദരവശം)

## അവലംബം

## പുറം കണ്ണികൾ

വർഗ്ഗം:തുള്ളൻ ചിത്രശലഭങ്ങൾ
വർഗ്ഗം:ഇന്ത്യയിലെ ചിത്രശലഭങ്ങൾ
സൈക്ലോഫോസ്ഫാമൈഡ്

ആൽക്കൈലേറ്റിങ് ഏജൻറ് എന്ന ഗണത്തിൽ പെടുന്ന ഒരു കീമോതെറാപ്പി  മരുന്നാണ് സൈക്ലോഫോസ്ഫാമൈഡ്. ആൽക്കൈലേറ്റിങ് ഏജൻറുകൾ അത് സ്വീകരിക്കുന്ന രോഗികളുടെ ഡി.എൻ.എ.യിൽ മാറ്റം വരുത്തുകയും അത് വഴി ഡി.എൻ.എ. വിഘടിച്ച് പകർപ്പുണ്ടാകുന്ന പ്രവർത്തനം തടയപ്പെടുകയും ചെയ്യുന്നു.
## ഉപയോഗങ്ങൾ
*അർബുദ ചികിത്സയിൽ- ലിംഫോമ, മൾട്ടിപ്പിൾ മയലോമ, ചിലയിനം രക്താർബുദങ്ങൾ , റെറ്റിനോബ്ലാസ്റ്റോമ, ന്യൂറോബ്ലാസ്റ്റോമ, അണ്ഡാശയാർബുദം, സ്തനാർബുദം എന്നിവയുടെ ചികിത്സയിൽ മറ്റു മരുന്നുകളുടെ കൂടെ ഉപയോഗിക്കുന്നു 
*നെഫ്രോട്ടിക് സിൻഡ്രോം, സിസ്റ്റമിക് ലൂപ്പസ് എരിത്തമറ്റോസിസ് തുടങ്ങിയ രോഗ പ്രതിരോധ വ്യവസ്ഥയിലെ തകരാർ മൂലമുള്ള രോഗങ്ങളിൽ അപൂർവമായി ഉപയോഗിക്കുന്നു.
## ഉപയോഗരീതി
ഞരമ്പ്‌ വഴി കുത്തിവയ്ക്കുന്ന രൂപത്തിലും ഗുളിക രൂപത്തിലും സൈക്ലോഫോസ്ഫാമൈഡ്  ലഭ്യമാണ്.ഇത് ഞരമ്പ്‌ വഴി നൽകുന്നതിനു മുൻപായി  ദൂഷ്യഫലങ്ങൾ കുറയ്ക്കുവാനായി മെസ്ന എന്ന മരുന്ന് ഞരമ്പ്‌ വഴി നൽകുന്നു.ഓക്കാനവും ഛർദ്ദിയും ഒഴിവാക്കുവാനായി ഒണ്ടാൻസെട്രോൺ  പോലുള്ള മരുന്നുകളും നൽകാറുണ്ട്. സൈക്ലോഫോസ്ഫാമൈഡ് നൽകിയതിനു ശേഷവും മെസ്ന നൽകുന്നു.
## ദൂഷ്യഫലങ്ങൾ
ഓക്കാനം,ഛർദ്ദി ,വിശപ്പില്ലായ്മ, വയറുവേദന,വയറിളക്കം, മുടികൊഴിച്ചിൽ, വായിലെയും നാക്കിലെയും തോലിളകൽ എന്നിവയാണ് സാധാരണയുണ്ടാകാറുള്ള ദൂഷ്യഫലങ്ങൾ.
## സങ്കീർണ്ണതകൾ
കൂടിയ തോതിലുള്ള  സൈക്ലോഫോസ്ഫാമൈഡ് ചികിത്സ താഴെ പറയുന്ന സങ്കീർണ്ണതകൾക്ക് കാരണമാകാം.
*മൂത്രസഞ്ചിയിൽ നീർക്കെട്ടും രക്തവാർച്ചയും
*അക്യൂട്ട് മയലോയിഡ് ഗണത്തിൽ പെടുന്ന രക്താർബുദം.
*മൂത്രസഞ്ചിയിലെ അർബുദബാധ
*സ്ഥിരമായ വന്ധ്യത.
## അവലംബം

വർഗ്ഗം:ഔഷധങ്ങൾ
കുഞ്ഞുകോളാമ്പി

മറ്റു സസ്യങ്ങളുടെ വേരുകളിൽ നിന്നും ഭക്ഷണം മോഷ്ടിക്കുന്ന ഒരു ചെറിയ കുറ്റിച്ചെടിയാണ് **കുഞ്ഞുകോളാമ്പി**. . പലവിധ ഔഷധഗുണങ്ങളുണ്ടെന്ന് കരുതപ്പെടുന്ന ഈ ചെടി പുൽമൈതാനങ്ങളിൽ സാധാരണ കണ്ടുവരുന്നു. തെക്കെ ഇന്ത്യയുടെ പശ്ചിമഘട്ടത്തിൽ കാണുന്നു.

## അവലംബം

## പുറത്തേക്കുള്ള കണ്ണികൾ
* http://www.indianaturewatch.net/displayimage.php?id=117798

വർഗ്ഗം:പരാദസസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഒറോബൻകേസീ
വർഗ്ഗം:കേരളത്തിലെ സസ്യജാലം
മലബാർ റൊട്ടാല

ലിത്രേസീ കുടുംബത്തിൽപ്പെട്ട ഒരു സസ്യമാണ് **മലബാർ റൊട്ടാല** . തെക്കേ ഇന്ത്യയിൽ മാത്രം കാണപ്പെടുന്ന ഈ ഹ്രസ്വായുസ്സായ ഓഷധി വംശനാശഭീഷണിയുള്ള സ്പീഷീസാണ്. ചെങ്കൽപ്പരപ്പുകളിൽ മൺസൂൺ കാലത്ത് രൂപംകൊള്ളുന്ന താൽക്കാലിക വെള്ളക്കെട്ടുകളിലാണ് ഇത് വളരുന്നത്. ധാരാളം ശാഖകളോടെ പടർന്നു വളരുന്ന ഈ ചെടി 15സെ.മീ വരെ ഉയരം വെക്കുന്നു. നിലത്ത് പടരുന്ന തണ്ടുകളുടെ സന്ധികളിൽ നിന്നാണ് വേരുകൾ പുറപ്പെടുന്നത്. ഇലകളും പൂക്കളും ഞെട്ടുകളില്ലാതെ നേരിട്ട് തണ്ടിൽ ചേർന്നിരിക്കുന്നു. വീതികുറഞ്ഞ് നീണ്ട ഇലകൾ അഗ്രം സൂക്ഷമായി രണ്ടായി പിളർന്നതാണ്. ഇളം പിങ്ക് നിറമുള്ള പൂക്കൾ പത്രകക്ഷങ്ങളിൽ വിരിയുന്നു.

## ഇതുകൂടി കാണുക
മലമ്പുഴ റൊട്ടാല
## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വംശനാശം നേരിടുന്ന സസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ജലസസ്യങ്ങൾ
വർഗ്ഗം:റൊട്ടാല
വർഗ്ഗം:കേരളത്തിലെ സസ്യജാലം
ഒന്നാം ക്ലാസ്സിലെ കേരള മലയാള പാഠപുസ്തകങ്ങൾ

### തിരുവിതാംകൂർ സർക്കാരിന്റെ പാഠപുസ്തകങ്ങൾ

### കേരള സർക്കാരിന്റെ ഒന്നാം ക്ലാസ്സിലെ കേരള മലയാള പാഠപുസ്തകങ്ങൾ

*1956 നു ശേഷം

*1970
അക്ഷരമാലാക്രമത്തിൽ വാക്കുകൾ തയ്യാറാക്കി  ഒരുക്കിയതായിരുന്നു ഈ പുസ്തകം.എങ്കിലും,താരതമ്യേന എഴുതാൻ എളുപ്പമാായ റ ,ന ,ത , എന്നിവ ചേർന്ന വാക്കുകളായിരുന്നു ആദ്യ പേജിൽ.
തറ,പറ,പന,വല,തല,പത എന്നിങ്ങനെ.

*1994
മലമക്കളി

200px|right|thumb|മലമക്കളി അവതരിപ്പിക്കുന്ന ഒരു കൂട്ടം കലാകാരന്മാർ

പാലക്കാട് ജില്ലയിലെ ആലത്തൂർ, ചിറ്റൂർ താലൂക്കുകളിൽ മാത്രം ആഘോഷിക്കുന്ന ഒരു അനുഷ്ടാന കലാരൂപമാണ് **മലമക്കളി**. ഈ കലാരൂപത്തിന് ചിലപ്പതികാരത്തിലെ കണ്ണകീദേവിയായും കൊടുങ്ങല്ലൂരമ്മയായും വളരെയധികം ബന്ധമുണ്ട്. ദേവീക്ഷേത്രത്തിൽ മാത്രമാണ് ഇത് ആചരിക്കുന്നത് എന്നതാണ് ഇതിനു അടിസ്ഥാനം. കളി കുമ്പിടൽ എന്ന ചടങ്ങോടു കൂടി മലമക്കളിക്ക് തുടക്കമാവും. തുടർന്ന് വരും ആഴ്ചകളിൽ ചിലമ്പ് പൂജയും കളിയും നടക്കും. 

വളരെ ഭയഭക്തി ബഹുമാനാദരങ്ങളോടെ നടത്തുന്ന ഈ അനുഷ്ഠാനത്തിൽ തച്ചുശാസ്ത്രവിധിപ്രകാരമുള്ള അളവിൽ മൂന്ന് നിരയായി മൂന്ന് വീതം കാലുകൾ നാട്ടിയുള്ള ഒമ്പത് കാൽ പന്തലിലാണ് അരങ്ങേറുക. ഇതിൽ നടുവിലത്തെ കാൽ ഭഗവതിയെയും മറ്റു എട്ടുകാലുകൾ അഷ്ടദിക്:പാലകന്മാരെയും സങ്കല്പിച്ചു കൊണ്ടുള്ളതുമാണ്. കൊന്നപ്പൂവും കുരുത്തോലയും നടുവിൽ കളിവിളക്കും വെച്ച് കണ്ണിനും മനസ്സിനും സന്തോഷവും ഉല്ലാസവും നൽകുന്ന രീതിയിൽ വിവിധ വേഷങ്ങളണിഞ്ഞു ദേശമക്കൾ ദേവിയെ വന്ദിച്ച് താളത്തിനൊത്ത് ചുവടുവച്ച് പുറപ്പാട്ടുകൾ പാടി ആചരിക്കുന്നു.  

ചിറ്റൂരിൽ വർഷം തോറും നടത്താറുള്ള കൊങ്ങൻപട എന്ന ഉത്സവത്തോടനുബന്ധിച്ചും ആലത്തൂർ ഭാഗത്ത് വേലയോടനുബന്ധിച്ചുമാണ് **മലമക്കളി** ആഘോഷിക്കുന്നത്. കോയമ്പത്തൂർ (കൊങ്ങ്) ഭരിച്ചിരുന്ന ഒരു രാജാവു കേരളത്തെ ആക്രമിക്കുകയും അന്നു കേരളം രക്ഷിച്ചിരുന്ന ഗോദരവിവർമ്മപ്പെരുമാൾ പാലക്കാട്ടുരാജാവിന്റേയും മറ്റും സഹായത്തോടുകൂടി അദ്ദേഹത്തെ വധിക്കുകയും ചെയ്തു. ചിറ്റൂർ ഭഗവതിതന്നെയാണു് ശത്രുനിഗ്രഹം ചെയ്തതു് എന്ന വിശ്വാസത്തിൽ തദനന്തരം ആ വിജയത്തിന്റെ സ്മാരകമായി കേരളീയർ ʻകൊങ്ങൻപടʼ ആഘോഷിച്ചുതുടങ്ങിയെന്ന് ഉള്ളൂർ കേരള സാഹിത്യ ചരിത്രത്തിൽ ചൂണ്ടിക്കാട്ടുന്നുണ്ട്.

## പൊറാട്ടുകൾ
* വൈഷ്ണവർ 
* മണ്ണാൻ 
* മണ്ണാത്തി 
* കൂട്ടചക്കിലിയൻ  
* ചെറുമി ചെറുമൻ   
* കൂട്ടകുറവർ   
* പൂക്കാരി കള്ളൻ   
* മാതരാരാംഗി  
* ഒറ്റക്കോടങ്കി  
* മലയർ   
* ഒറ്റചക്കിലിയൻ     
* കുറത്തി കുറവൻ   
* കൂട്ടപ്പൂശാരി   
* ചക്കിലിച്ചി ചക്കിലിയൻ   
* ഒറ്റമൂടുകൻ   
* ഇരട്ടകൂടാൻ   
* തൊട്ടിയൻ തൊട്ടിച്ചി   
* മലച്ചി  

## ദേവേന്ദ്രപ്പള്ള്
കൊങ്ങൻപട കഴിഞ്ഞുവരുന്ന ബുധനാഴ്ച മലമക്കളിയും അതിനടുത്ത ചൊവ്വാഴ്ച ദേവേന്ദ്രപ്പള്ളും നടത്തുന്നു. ഈ രണ്ടു കളികളിലും സ്വദേശികളായ നായന്മാർ ഭഗവതീസ്തോത്രപരങ്ങളായ ഗാനങ്ങൾ പാടുന്നതിനിടയ്ക്കു, മലയൻ, പള്ളൻ, ചക്കിലിയൻ ഇങ്ങനെ ചില ജാതിക്കാരുടെ വേഷങ്ങൾ ചമഞ്ഞുവന്നു കളിക്കുന്ന പതിവുണ്ടു്. മലമക്കളിക്കുള്ള ദിവസത്തിൽ മലയന്റേയും മലയത്തിയുടേയും വേഷങ്ങൾ രംഗപ്രവേശം ചെയ്യുന്നു. രണ്ടവസരങ്ങളിലും പാടുന്ന പാട്ടുകൾ പ്രായേണ തമിഴാണു്. 

എന്ന പാട്ടു മലമക്കളിയിലുള്ളതാണു്. 
ʻപള്ളുʼ എന്നാൽ ദേവീപ്രീതികരങ്ങളായ ബലികർമ്മങ്ങൾ ചെയ്യുമ്പോൾ പാടുന്ന രാഗം എന്നാണർത്ഥം. ദേവേന്ദ്രനെപ്പോലെ വിജയിയായ പെരുമാൾ ചിറ്റൂർഭഗവതിക്കു ബലിനല്കുമ്പോൾ പാടിയ പാട്ടെന്നായിരിക്കാം പ്രകൃതത്തിൽ പള്ളിന്റെ അർത്ഥം. ഈ പള്ളിൽപെട്ട 

എന്നു തുടങ്ങുന്ന പാട്ടുകൾ ഗോവിന്ദപ്പിള്ള മലയാള ഭാഷാഗ്രന്ഥ ചരിത്രത്തിൽ ഉദ്ധരിച്ചിട്ടുണ്ടു്. 

## ഇതും കാണുക
* കണ്യാർകളി

## അവലംബം


വർഗ്ഗം:കേരളത്തിലെ അനുഷ്ഠാനങ്ങൾ
വർഗ്ഗം:കേരളത്തിലെ തനതു കലകൾ
വർഗ്ഗം:കേരളത്തിലെ അനുഷ്ഠാനകലകൾ
വിശാഖദത്തൻ

പൊതുവർഷം നാലാംനൂറ്റാണ്ടിനും ഏഴാം നൂറ്റാണ്ടിനും ഇടയിൽ ജീവിച്ചിരുന്നു എന്നു കരുതപ്പെടുന്ന പ്രസിദ്ധ സംസ്കൃതകവിയും നാടകകൃത്തുമായിരുന്നു **വിശാഖദത്തൻ**.  ചന്ദ്രഗുപ്തമൗര്യന്റെ ജീവിതത്തെ അടിസ്ഥാനമാക്കി ചിട്ടപ്പെടുത്തിയ  **[[മുദ്രാരാക്ഷസം|മുദ്രാരാക്ഷസമാണു്]]** അദ്ദേഹത്തിന്റെ ഏറ്റവും പ്രസിദ്ധമായ കൃതി**.** മുദ്രാരാക്ഷസം എന്ന നാടകത്തിൽ അദ്ദേഹത്തിന്റെ അച്ഛന്റെ പേർ മഹാരാജാ ഭാസ്ക്കരദത്തനെന്നും മുത്തച്ഛന്റെ പേർ സാമന്തൻ വടേശ്വരദത്തൻ എന്നുമാണെന്നു രേഖപ്പെടുത്തിയിട്ടുണ്ട്.  അദ്ദേഹത്തിന്റെ തന്നെ **ദേവീചന്ദ്രഗുപ്തം** എന്ന നാടകം ശകവംശക്കാരുമായുള്ള യുദ്ധവും അതിലെ വിജയവും പ്രതിപാദിക്കുന്നു. അദ്ദേഹത്തിന്റേതായി പൂർത്തിയാക്കാത്ത മറ്റൊരു കൃതിയുടെ ഭാഗങ്ങളും കണ്ടെടുത്തിട്ടുണ്ട്.

## അവലംബം

വർഗ്ഗം:പുതുമുഖലേഖനം
വർഗ്ഗം:സംസ്കൃത കവികൾ
വർഗ്ഗം:സംസ്കൃത നാടകകൃത്തുക്കൾ
വർഗ്ഗം:പ്രാചീന ഭാരതീയ കവികൾ
ദിവ്യകാരുണ്യ ജപമാല

[ലഘുചിത്രം|[മേരി ഫൗസ്റ്റീന കൊവാൾസ്ക|വിശുദ്ധ മേരി ഫൗസ്റ്റീന കൊവാല്സ്കയുടെ നിർദ്ദേശ പ്രകാരം യുജീനിയാസ് കസിമിരോവസ്കി എന്ന പോളിഷ് ചിത്രകാരൻ 1934-ഇൽ വരച്ച ദിവ്യ കാരുണ്യത്തിന്റെ യഥാർത്ഥ ചിത്രം ]]
**ദിവ്യകാരുണ്യ ജപമാല** കാരുണ്യത്തിന്റെ അപ്പസ്തോല എന്ന് അറിയപ്പെടുന്ന വിശുദ്ധ മേരി ഫൗസ്റ്റീന കൊവാല്സ്കക്ക് യേശു ക്രിസ്തു നല്കിയ ദർശനത്തിന്റെ അടിസ്ഥാനത്തിലുള്ള ഒരു റോമൻ കത്തോലിക്ക പ്രാർത്ഥനയാണ്.സിസ്റ്റെർസ് ഓഫ് ഔർ ലേഡി ഓഫ് മേഴ്സി എന്ന സഭയിലെ അംഗമായിരുന്ന ഈ   പോളണ്ടുകാരിയായ കന്യാസ്ത്രീയെ ജോൺ പോൾ രണ്ടാമൻ മാർപാപ്പ 2000-ത്തിൽ ഒരു കത്തോലിക്ക വിശുദ്ധയായി പ്രഖ്യാപിച്ചു. യേശുക്രിസ്തുവിന്റെ  ദർശനത്തിലും സംഭാഷണത്തിലും നിന്നുമാണ് ഈ പ്രാർത്ഥന  ലഭ്യമായതെന്ന് വിശുദ്ധ ഫൗസ്റ്റീന പ്രസ്താവിച്ചിട്ടുണ്ട് . ഈ പ്രാർത്ഥന ചൊല്ലുന്നവർക്കു പ്രത്യേക അനുഗ്രഹങ്ങൾ യേശു ക്രിസ്തു വാഗ്ദാനം ചെയ്തിട്ടുണ്ട് എന്നും വിശുദ്ധ ഫൗസ്റ്റീന പ്രസ്താവിച്ചിട്ടുണ്ട്.

## അവലംബം

## പുറത്തേക്കുള്ള കണ്ണികൾ
* http://www.thedivinemercy.org/message/devotions/chaplet.php
* http://www.vatican.va/roman_curia/tribunals/apost_penit/documents/rc_trib_appen_doc_20020629_decree-ii_en.html

വർഗ്ഗം:ക്രൈസ്തവാചാരങ്ങൾ
അവളല്പം വൈകിപ്പോയി

യുണൈറ്റെഡ് പ്രഡ്യൂസേസിന്റെ ബാനറിൽ ജോൺ ശങ്കരമംഗലം സംവിധാനം ചെയ്ത മലയാളചലച്ചിത്രമാണ് **അവളല്പം വൈകിപ്പോയി**.  ഈ ചിത്രം 1971-ലാണ് നിർമിച്ച് പ്രദർശനം തുടങ്ങിയത്.

## അഭിനേതാക്കൾ
*പ്രേം നസീർ	
*ഷീല	
*ജയഭാരതി	
*അടൂർ ഭാസി
*തിക്കുറിശ്ശി സുകുമാരൻ നായർ	
*ജോസ് പ്രകാശ്	
*പ്രേമ	
*ശോഭ
*ജോയി
*ആലുംമൂടൻ	
*അമൃത് വാസുദേവ്
*ബഹദൂർ
*മീന	
*എസ്.പി. പിള്ള
*ശാന്തി
*സുജാത.

## പിന്നണിഗായകർ
*കെ.ജെ. യേശുദാസ്
*പി. മാധുരി
*പി. സുശീല

## അണിയറയിൽ
*സംവിധാനം - ജോൺ ശങ്കരമംഗലം
*നിർമ്മാണം - യുണൈറ്റഡ് പ്രൊഡ്യൂസേഴ്സ്
*ബാനർ - യുണൈറ്റഡ് പ്രൊഡ്യൂസേഴ്സ്
*കഥ, തിരക്കഥ, സംഭാഷണം - നാഗവള്ളി ആർ.എസ്. കുറുപ്പ്
*ഗാനരചന - വയലാർ രാമവർമ്മ
*സംഗീതം - ജി. ദേവരാജൻ
*സിനീമാട്ടോഗ്രാഫി - അഷോക് കുമാർ
*ചിത്രസംയോജനം - എ. രമേശൻ
*കലാസംവിധാനം - കെ.കെ. പിഷാരടി
*വിതരണം - സുദർശൻ റിലീസ്.

## ഗാനങ്ങൾ
*ഗാനരചന - വയലാർ രാമവർമ്മ
*സംഗീതം - ജി. ദേവരാജൻ

## അവലംബം

വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
വർഗ്ഗം:നാഗവള്ളി ആർ.എസ്. കുറുപ്പ് കഥയും തിരക്കഥയും രചിച്ച ചലച്ചിത്രങ്ങൾ
വർഗ്ഗം:അശോക് കുമാർ ഛായാഗ്രഹണം ചെയ്ത ചലച്ചിത്രങ്ങൾ
അലക്സാണ്ടർ പുഷ്കോ

സോവിയറ്റ് അനിമേഷൻ രംഗത്തും ,കളർ ഛായഗ്രഹണത്തിലും സ്പെഷൽ ഇഫക്ട്സിലും പ്രത്യേക  സംഭാവനകൾ നൽകിയ ചലച്ചിത്രകാരനായ  **അലക്സാണ്ടർ പുഷ്കോ**(Aleksandr Ptushko), ഉക്രയിനിലെ  ലുഗാൻസ്കിൽ 1900 ഏപ്രിൽ 19 നു ജനിച്ചു. (മ:– മാർച്ച് 6, 1973) . സോവിയറ്റ് വാൾട്ട് ഡിസ്നി എന്നു ഇദ്ദേഹം അറിയപ്പെടുന്നുണ്ട്..
## ചലച്ചിത്രജീവിതം
മോസ്കോയിലെ മോസ് ഫിലിം സ്റ്റുഡിയോയിൽ ഹ്രസ്വചിത്രങ്ങൾക്ക് പാവകളെ നിർമ്മിച്ചുകൊടുത്തുകൊണ്ടാണ് അദ്ദേഹം തന്റെ കലാജീവിതം ആരംഭിയ്ക്കുന്നത്.
*ബ്രാറ്റ്ഷ്കിൻ* എന്ന കഥാപാത്രമാണ് മാസ്റ്റർപീസ്.
റഷ്യൻ മിഥോളജി,നാടോടിക്കഥകൾ എന്നിവ  ചലച്ചിത്രങ്ങൾക്ക്  അദ്ദേഹം ആധാരമാക്കുകയുണ്ടായി.

## സംവിധാനം ചെയ്ത ചിത്രങ്ങൾ
*  *[[The New Gulliver]]*, 1935—director, script writer
*  *The Golden Key*, 1939—director, producer
*  *[[The Stone Flower]]*, 1946—director, production designer
*  *[[Sadko (film)|Sadko]]*, 1952—director
*  *[[Ilya Muromets (film)|Ilya Muromets]]*, 1956—director
*  *[[Sampo (film)|Sampo]]*, 1959—director
*  *[[Scarlet Sails (film)|Scarlet Sails]]*, 1961—director
*' *[[A Tale of Time Lost]]*, 1964—director
* *[[The Tale of Tsar Saltan]]*, 1966—director, script writer
* *[[Ruslan and Lyudmila (film)|Ruslan and Ludmila]]*, 1972—director, script writer

## ഹ്രസ്വചിത്രങ്ങൾ
* *[[The Missing Certificate]]*/*[[Lost Literacy]]*, 1927) -- animator
*  *[[An Incident at the Stadium]]*, 1928) -- director, designer
* *[[The Coded Document]]*, 1928) -- director, script writer, animator
*  *[[One Hundred Adventures]]*, 1929) -- director, script writer, animator
*  *[[Cinema to the Countryside!]]*, 1930) -- director, designer
*  *[[Strengthen Our Defenses]]*, 1930) -- director, script writer, animator
* *[[The Lord of Family Life]]*, 1932) -- director, script writer, animator
*  *[[The Little Turnip]]*, 1936) -- script writer, artistic supervisor
*  *[[The Wolf and the Crane]]*, 1936) -- artistic supervisor
*  *[[The Fox and the Grapes]]*, 1936) -- artistic supervisor
*  *[[The Motherland Calls]]*, 1936) -- artistic supervisor
*  *[[The Merry Musicians]]*, 1937) -- director, script writer
*  *The Tale of the Fisherman and the Fish*, 1937) -- director, script writer, animator
* *[[The Will (film)|The Will]]*, 1937) -- script writer
*  *[[The Fox and the Wolf]]*, 1937) -- script writer, artistic supervisor
* *[[The Little Daring One]]*/*[[Tiny and Remote]]*, 1938) -- script writer
* *[[The Dog and the Cat]]*, 1938) -- script writer
## പുറംകണ്ണികൾ
*
* Ruscico's Ptushko page  - includes small biography and links to purchase DVDs.
* University of Pittsburgh 2002 Russian Film Symposium website  - includes medium length biography and links to essays on *The New Gulliver*, *The Stone Flower*, *Sadko*, and *Viy*.
* Ptushko's grave
* 
## അവലംബം

വർഗ്ഗം:റഷ്യൻ ചലച്ചിത്രസംവിധായകർ
വർഗ്ഗം:1900-ൽ ജനിച്ചവർ
മോസ് ഫിലിം സ്റ്റുഡിയോ

സോവിയറ്റ് റഷ്യയിലെ ഏറ്റവും പഴക്കമേറിയ ചലച്ചിത്രനിർമ്മാണ സ്റ്റുഡിയോ ആണ്  **മോസ് ഫിലിം സ്റ്റുഡിയോ**.1920ൽ  ആണ് ഈ സംരംഭത്തിനു തുടക്കം കുറിച്ചത്.
അലക്സാണ്ടർ ഖൻഷോങ്കോവ്, എർമലോവ് എന്നിവരായിരുന്നു പ്രധാന തുടക്കക്കാർ.

ബോറിസ് മിഖിൻ സംവിധാനം ചെയ്ത 'ഓൺ  ദ് വിങ്സ് സ്കൈവാർഡ്' (*On the Wings Skyward*) ആയിരുന്നു സ്റ്റുഡിയോയിൽ നിന്നു പുറത്തിറങ്ങിയ ആദ്യചിത്രം. 

## പുറംകണ്ണികൾ
* Mosfilm official site 
* Mosfilm official YouTube Channel - Mosfilm’s film collection with English subtitles
* Mosfilm's online cinema  - over 500 films available for online watching
*
*
*Mosfilm Studios - 360 Panoramas 
*Humus Project - Mosfilm: History and fantastic trailers of the most famous and funny movies  
## അവലംബം

വർഗ്ഗം:സ്റ്റുഡിയോകൾ
ചിത്രാ വിശ്വേശ്വരൻ

ഒരു ഭരതനാട്യ നർത്തകിയാണ് **ചിത്രാ വിശ്വേശ്വരൻ**. 1992 ൽ പത്മശ്രീ ലഭിച്ചു. ശ്രദ്ധേയമായ നിരവധി നൃത്ത അവതരണങ്ങൾ സംവിധാനം ചെയ്തിട്ടുണ്ട്.
## ജീവിതരേഖ
എൻ. പത്മനാഭന്റെയും നർത്തകിയായ രുക്മിണിയമ്മയുടെയും മകളാണ്. കുട്ടിക്കാലത്തേ നൃത്ത പഠനം തുടങ്ങിയ ചിത്ര ലണ്ടനിൽ പാശ്ചാത്യ ശൈലിയിലെ ബാലെ അഭ്യസിച്ചു. അച്ഛൻ അക്കാലത്ത് ഇംഗ്ലണ്ടിലെ ഇന്ത്യൻ ഹൈക്കമ്മീഷനിൽ ഉദ്യോഗസ്ഥനായിരുന്നു. പിന്നീട് കൊൽക്കത്തയിൽ കഥക്, മണിപ്പുരി നൃത്ത രീതികളിലും പരിശീലനം നേടി. പ്രസിദ്ധ നർത്തകിയായിരുന്ന ടി.എ. രാജലക്ഷ്മിയുടെ പക്കൽ പത്തു വർഷത്തോളം ഭരതനാട്യം അഭ്യസിച്ചു.

നൃത്ത സംവിധാനകലയിലും ശ്രദ്ധ പതിപ്പിച്ച അവർ ഇന്ത്യയിലും വിദേശത്തും നിരവധി വേദികളിൽ നൃത്തം അവതരിപ്പിച്ചു. 1970 ൽ ഭരതനാട്യത്തിനുള്ള ദേശീയ സ്കോളർഷിപ്പ് ലഭിച്ചു. നാലു വർഷം വഴുവൂർ രാമയ്യ പിള്ളൈയുടെ പക്കൽ നൃത്തമഭ്യസിച്ചു.

ചെന്നൈയിൽ ചിദംബരം അക്കാദമി ഓഫ് പെർഫോമിംഗ് ആർട്സ് എന്ന നൃത്ത വിദ്യാലയം നടത്തുന്നു.

## പുരസ്കാരങ്ങൾ
* കലൈമാമണി പുരസ്കാരം
* പത്മശ്രീ  (1992)
* നാട്യകലാചാര്യ (2013) 
## അവലംബം

## പുറം കണ്ണികൾ

* Legends of dance
* Chitra Visweswar bio
* Chitra Visweswar website 
* Chitra Visweswaran Interview
* Chitra Visweswaran award 
* From THE HINDU papers

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഇന്ത്യയിലെ നർത്തകർ
വർഗ്ഗം:1950-ൽ ജനിച്ചവർ
തോമസ് ഗോൾഡ്

പ്രപഞ്ചത്തെക്കുറിച്ചുള്ള സ്ഥിരസ്ഥിതിസിദ്ധാന്തം അവതരിപ്പിച്ച  അമേരിക്കൻ ജ്യോതിശാസ്ത്രജ്ഞനായിരുന്നു **തോമസ് ഗോൾഡ്**. (മെയ് 22, 1920 – ജൂൺ 22, 2004) 
കോർണൽ സർവ്വകലാശാലയിലെ അദ്ധ്യാപകനും, റോയൽ സൊസൈറ്റി അംഗവുമായിരുന്നു ഗോൾഡ്. കേംബ്രിഡ്ജ് സർവ്വകലാശാലയിലെ മറ്റു രണ്ടു ശാസ്ത്രജ്ഞന്മാരോടൊപ്പമാണ് 1950 കളിൽ ഈ സിദ്ധാന്തം അവതരിപ്പിച്ചത്. എന്നാൽ പിന്നീട് ശാസ്ത്രലോകം ഈ സിദ്ധാന്തത്തെ തള്ളിക്കളയുകയാണുണ്ടായത്.

ജൈവഭൗതികം ,ബഹിരാകാശ ശാസ്ത്രം, ഭൂഭൗതികം  എന്നീ മേഖലകളിൽ ഗോൾഡ് വ്യാപൃതനായിരുന്നു.

## പുറംകണ്ണികൾ

* The Origin of Methane (and Oil) in the Crust of the Earth (Thomas Gold) U.S.G.S. Professional Paper 1570, The Future of Energy Gases, 1993
* .
* .
* .
* .
* .
* .
* .
* .
* .
* .
* Thomas Gold interview
*Thomas Gold Publications - Harvard
*National Academy of Sciences Biographical Memoir
## അവലംബം

വർഗ്ഗം:ജ്യോതിശാസ്ത്രജ്ഞർ
വർഗ്ഗം:1920-ൽ ജനിച്ചവർ
വില്ല്യം ഡി സിട്ടർ

ഡച്ച് ഗണിതജ്ഞനും, ജ്യോതിശാസ്ത്രജ്ഞനുമായിരുന്നു  **വില്ല്യം ഡി സിട്ടർ **.(ജ:6 മെയ് 1872 –മ: 20 നവം: 1934) ) *ലീഡൻ* സർവ്വകലാശാലയിലെ അദ്ധ്യാപകനും, ലീഡൻ വാനനിരീക്ഷണ കേന്ദ്രത്തിന്റെ മേധാവിയുമായിരുന്നു സിട്ടർ.

ഐൻസ്റ്റീൻ ആവിഷ്കരിച്ച പ്രാപഞ്ചികസ്ഥിരാങ്കത്തെ ഒഴിവാക്കി പ്രപഞ്ചം വികസിച്ചുകൊണ്ടിരിയ്ക്കുകയാണ് എന്ന് സിട്ടർ അഭിപ്രായപ്പെടുകയുണ്ടായി. പ്രപഞ്ചഘടനാശാസ്ത്രത്തിൽ പ്രധാന സംഭാവനകൾ അദ്ദേഹം നൽകുകയുണ്ടായി.
*ഇരുണ്ട പിണ്ഡത്തെ*ക്കുറിച്ചുള്ള നിരീക്ഷണങ്ങളും സിട്ടറെ ശ്രദ്ധേയനാക്കിയിരുന്നു.

## പ്രധാന ബഹുമതികൾ
*ജയിംസ് ക്രെയ്ഗ് വാട്ട്സൻ മെഡൽ (1929)
*ബ്രൂസ് മെഡൽ (1931)
*റോയൽ ആസ്ട്രോണമിക്കൽ സൊസൈറ്റി സ്വർണ്ണമെഡൽ (1931)

## പുറംകണ്ണികൾ
* 
* P.C. van der Kruit ''Willem de Sitter (1872 &ndash; 1934)'' in: History of science and scholarship in the Netherlands.
* A. Blaauw, ''Sitter, Willem de (1872–1934)'', in Biografisch Woordenboek van Nederland.
* Bruce Medal page 
* Awarding of Bruce Medal: PASP '''43''' (1931) 125
* Awarding of RAS gold medal: MNRAS '''91''' (1931) 422
* de Sitter's binary star arguments against Ritz's relativity theory (1913)  (four articles)
## പ്രസിദ്ധീകരണങ്ങൾ
*On the bearing of the Principle of Relativity on Gravitational Astronomy, 1911, Monthly Notices of the Royal Astronomical Society, Vol. 71, p.&nbsp;388–415
*A proof of the constancy of the velocity of light, 1913, Proceedings of the Royal Netherlands Academy of Arts and Sciences, 1913, 15 II: 1297–1298
*Ein astronomischer Beweis für die Konstanz der Lichtgeschwindigkeit, 1913, Physikalische Zeitschrift, 14: 429
*On the constancy of the velocity of light, 1913, Proceedings of the Royal Netherlands Academy of Arts and Sciences, 1913, 16 I: 395-396
*Über die Genauigkeit, innerhalb welcher die Unabhängigkeit der Lichtgeschwindigkeit von der Bewegung der Quelle behauptet werden kann, 1913, Physikalische Zeitschrift, 14: 1267

## അവലംബം

വർഗ്ഗം:ജ്യോതിശാസ്ത്രജ്ഞർ
വർഗ്ഗം:ഗണിതശാസ്ത്രജ്ഞർ
വർഗ്ഗം:1872-ൽ ജനിച്ചവർ
വർഗ്ഗം:1934-ൽ മരിച്ചവർ
പാമോയിൽ

എണ്ണപ്പനയുടെ കായയുടെ മാംസളമായ പുറംതോടിൽ നിന്നും വേർതിരിച്ചെടുക്കുന്ന ഒരു ഭക്ഷ്യ എണ്ണയാണ് **പാമോയിൽ**. കുരുവിന്റെ അകത്തുള്ള പരിപ്പിൽ നിന്നും വേർതിരിക്കൂന്ന എണ്ണയെ പാംകെർണൽ ഓയിൽ എന്നാണ് വിളിക്കുന്നത്. പ്രധാനമായും ആഫ്രിക്കൻ എണ്ണപ്പനയായ എലെയിസ് ഗ്നീനിൻസിസിൽ നിന്നും കൂടാതെ ഒരു ചെറിയ അളവിൽ അമേരിക്കൻ എണ്ണപ്പന എലെയിസ് ഒലീഫീറ, മരിപാ എണ്ണപ്പന അത്താലെ മരിപ എന്നിവയിൽ നിന്നും പാമോയിൽ വേർതിരിച്ചെടുക്കുന്നു.

ഉയർന്ന ബീറ്റാ കരോട്ടിൻ അടങ്ങിയിട്ടുള്ളതിനാൽ പാം ഓയിൽ സ്വാഭാവികമായും ചുവപ്പുനിറത്തിലാണ്.

## ചരിത്രം
ഏകദേശം 5000 വർഷം മുമ്പ് തന്നെ മനുഷ്യർ പാമോയിൽ ഉപയോഗിച്ചിരുന്നതായി കണ്ടെത്തിട്ടുണ്ട്. 1800-കളുടെ അന്ത്യത്തിൽ അബീഡോസിലെ ശവക്കുഴിയിൽ നിന്ന് പുരാവസ്തുഗവേഷകർ കണ്ടെത്തിയ പാമോയിലിന് 3000 ബി. സി വരെ പഴക്കമുള്ളതായി കണ്ടെത്തുകയുണ്ടായി. 

പനങ്കായുടെ തോട് ആട്ടിയെടുക്കുന്ന എണ്ണയാണ് പാചക ആവശ്യങ്ങൾക്കുപയോഗിക്കുന്നത്. കായയ്ക്കുള്ളിലെ കുരു ആട്ടിയെടുക്കുന്ന എണ്ണ മറ്റ് മൂല്യവർദ്ധിത ഉൽപ്പന്നങ്ങൾ ഉണ്ടാക്കുന്നതിന് ഉപയോഗിക്കുന്നു. പാചകത്തിൽ വളരെയധികം പ്രാധാന്യമുള്ള എണ്ണയാണ് പാമോയിൽ. വെളിച്ചെണ്ണയെക്കാൾ പൂരിതകൊഴുപ്പുകൾ പാമോയിലിൽ കൂടുതലാണ്. 

## മിശ്രണം
ലഘുചിത്രം| ഇടത്, ചുവപ്പ് കലർന്ന പാം ഓയിൽ പാം ഫ്രൂട്ട് പൾപ്പ് ഫ്രൂട്ട്. വലത്, വ്യക്തമായ പാം കേർണൽ ഓയിൽ കേർണലുകളിൽ നിന്ന് നിർമ്മിച്ചതാണ്

### ഫാറ്റി ആസിഡുകൾ
എല്ലാ കൊഴുപ്പുകളെയും പോലെ പാം ഓയിലും ഫാറ്റി ആസിഡുകൾ ചേർന്നതാണ്, ഗ്ലിസറോളിനൊപ്പം എസ്റ്ററിഫൈഡ് ചെയ്തത്. പാം ഓയിലിൽ സാച്ചുറേറ്റഡ് കൊഴുപ്പിന്റെ ഉയർന്ന സാന്ദ്രതയുണ്ട്, പ്രത്യേകിച്ചും 16-കാർബൺ പൂരിത ഫാറ്റി ആസിഡ്, പാൽമിറ്റിക് ആസിഡ്, ഇതിന് അതിന്റെ പേര് നൽകുന്നു. പാം ഓയിലിന്റെ പ്രധാന ഘടകമാണ് മോണോസാചുറേറ്റഡ് ഒലിയിക് ആസിഡ്. വിറ്റാമിൻ ഇ കുടുംബത്തിന്റെ ഭാഗമായ ടോകോട്രിയനോളിന്റെ പ്രധാന ഉറവിടമാണ് ശുദ്ധീകരിക്കാത്ത പാം ഓയിൽ.  

File:Oilpalm1.JPG|എണ്ണപ്പനയുടെ ഫലങ്ങൾ (പനങ്കുല)
File:2013palm oil.png|2013ലെ ലോക പാമോയിൽ വിതരണം
പ്രമാണം:Oilpalm_malaysia.jpg|മലേഷ്യയിലെ എണ്ണപ്പനത്തോട്ടം


## അവലംബം

വർഗ്ഗം:പാമോയിൽ
കോൺഫെഡറേഷൻ ഓഫ് ഇൻഡ്യൻ കമ്യൂണിസ്റ്റ്സ് ആൻഡ് ഡെമോക്രാറ്റിക് സോഷ്യലിസ്റ്റ്സ്

ഭാരതത്തിലെ പ്രാദേശിക ഇടതുപക്ഷ-കമ്യൂണിസ്റ്റ് രാഷ്ട്രീയ പാർട്ടികളുടെ കൂട്ടായ്മയാണ് **കോൺഫെഡറേഷൻ ഓഫ് ഇൻഡ്യൻ കമ്യൂണിസ്റ്റ്സ് ആൻഡ് ഡെമോക്രാറ്റിക് സോഷ്യലിസ്റ്റ്സ്** ആംഗലേയം:*Confederation of Indian Communist and Democratic Socialists* (CICDS).

## അംഗങ്ങൾ
* യുണൈറ്റഡ് കമ്യൂണിസ്റ്റ് പാർട്ടി ഓഫ് ഇന്ത്യ 
* കമ്യൂണിസ്റ്റ് മാർക്സിസ്റ്റ് പാർട്ടി (സി.പി. ജോൺ)
* പാർട്ടി ഓഫ് ഡെമോക്രാറ്റിക് സോഷ്യലിസം (ഇന്ത്യ) 
* കമ്യൂണിസ്റ്റ് റവല്യൂഷണറി ലീഗ് ഓഫ് ഇന്ത്യ
* പീപ്പിൾസ് റവല്യൂഷണറി പാർട്ടി ഓഫ് ഇന്ത്യ
* ത്രിപുര ഗണതാന്ത്രിക് മഞ്ച്
* ജംഗനോ താന്ത്രിക് മോർച്ച
* മാർക്സിസ്റ്റ് മഞ്ച് ഓഫ് ആസ്സാം
* ഒറീസ കമ്യൂണിസ്റ്റ് പാർട്ടി
* ക്രാന്തികാരി സാമ്യവാദി പാർട്ടി
* രാഷ്ട്രവാദി കമ്യൂണിസ്റ്റ് പാർട്ടി
* മദ്ധ്യപ്രദേശ് കിസാൻ മസ്ദൂർ ആദിവാസി ക്രാന്തി മഞ്ച്
* കമ്യൂണിസ്റ്റ് പാർട്ടി ഓഫ് മാർക്സിസ്റ്റ്

## അവലംബം


വർഗ്ഗം:കമ്മ്യൂണിസം
ഉമ്മാടെ ദുഃഖം

മലയാളത്തിലെ ആദ്യ വിലാപകാവ്യമാണ് അർണോസ് പാതിരി രചിച്ച **ഉമ്മാടെ ദുഃഖം**. പതിനെട്ടാം നൂറ്റാണ്ടിന്റെ ആദ്യ ഘട്ടത്തിൽ രചിക്കപ്പെട്ട 'ഉമ്മാടെ ദുഃഖം' 1862 ൽ കൊച്ചി ഈനാശ് അച്ചുകൂടത്തിൽ നിന്നാണ് ആദ്യമായി അച്ചടിച്ചത്. ആദ്യ വിലാപ കാവ്യമായി നിരൂപകർ വിലയിരുത്തുന്ന സി.എസ്. സുബ്രഹ്മണ്യൻ പോറ്റിയുടെ ഒരു വിലാപം (1902) രചിക്കപ്പെടുന്നതിനു നാൽപ്പത് വർഷം മുമ്പാണ് ഈ കൃതി പ്രസിദ്ധപ്പെടുത്തിയത്. 

അർണോസ് പാതിരിയുടെ ആദ്യ രചനയായ കൂതാശപ്പാന എന്ന പുത്തൻ പാനയോടൊപ്പം അച്ചടിച്ചതിനാൽ അതിന്റെ ഭാഗമാണെന്ന ധാരണയിൽ ഒരു കീർത്തനം എന്ന നിലയിലാണ് സാഹിത്യ ചരിത്രകാരന്മാർ അതിനെ പരിഗണിച്ചിരുന്നത്.
## അവലംബം


വർഗ്ഗം:മലയാളകവിതകൾ
വർഗ്ഗം:വിലാപകാവ്യങ്ങൾ
ബെർനോളി സിദ്ധാന്തം

**ബെർനോളി സിദ്ധാന്തം**(*Bernoulli's principle*) പ്രസ്താവിക്കുന്നത് കാല്‌പനികമായ ശ്യാനത(viscosity) ഇല്ലാത്ത ഒരു ദ്രാവകം ഒഴുകുമ്പോൾ മർദ്ദം കുറഞ്ഞാൽ ദ്രാവകം അതിന്റെ വേഗത വർദ്ധിപ്പിക്കുകയും ചെയ്യുന്നു

സ്വിസ്സ്  ഊർജ്ജതന്ത്രജ്ഞനായ ഡാനിയൽ  ബെർനോളി 1738 ൽ രൂപപ്പെടുത്തിയതാണ് ബെർനോളി സിദ്ധാന്തം

വർഗ്ഗം:ദ്രവ ബലതന്ത്രം
ബോബനും മോളിയും (ചലച്ചിത്രം)

ആർ എ പ്രൊഡക്ഷൻസിന്റെ ബാനറിൽ രവി എബ്രഹാം നിർമിച്ച മലയാളചലച്ചിത്രമാണ് **ബോബനും മോളിയും**.  കാർമൽ പിക്ചേഴ്സ് വിതരണം ചെയ്ത ബോബനും മോളിയും കേരളക്കരയിൽ 1971 ഏപ്രിൽ 30-ന് പ്രദർശനം തുടങ്ങി.

## അഭിനേതാക്കൾ
*മധു	
*കവിയൂർ പൊന്നമ്മ	
*അടൂർ ഭാസി	
*മണവാളൻ ജോസഫ്
*മുതുകുളം രാഘവൻ പിള്ള	
*ശങ്കരാടി	
*അടൂർ ഭവാനി	
*ബേബി രജനി
*ബഹദൂർ	
*കടുവാക്കുളം ആന്റണി	
*മാസ്റ്റർ ശേഘർ	
*മീന (നടി)
*പങ്കജവല്ലി	
*എസ്.പി. പിള്ള	
*വെട്ടൂർ പുരുഷൻ	
*വിജയശ്രീ

## പിന്നണിഗായകർ
*കെ.ജെ. യേശുദാസ് 
*പി. സുശീല 
*പി. ജയചന്ദ്രൻ 
*എൽ.ആർ. ഈശ്വരി 
*ബി. വസന്ത, കോറസ് 
*പട്ടം സദൻ 
*രേണുക

## അണിയറയിൽ
*സംവിധാനം - ശശികുമാർ
*നിർമ്മാണം - രവി എബ്രഹാം
*ബാനർ - ആർ.എ. പ്രോഡക്ഷൻ
*കഥ - ടോംസ്
*തിരക്കഥ - എസ്.എൽ. പുരം സദാനന്ദൻ
*സംഭാഷണം - എസ്.എൽ. പുരം സദാനന്ദൻ
*ഗാനരചന - വയലാർ രാമവർമ്മ
*സംഗീതം - ജോസഫ് കൃഷ്ണ
*സിനീമാട്ടോഗ്രാഫി - പി.ബി. മണി
*ചിത്രസംയോജനം - കെ. ശങ്കുണ്ണി
*കലാസംവിധാനം - ആർ.ബി.എസ് മണി
*ഡിസൈൻ - എസ്.എ നായർ.

## ഗാനങ്ങൾ
*ഗാനരചന - വയലാർ രാമവർമ്മ
*സംഗീതം - ജോസഫ് കൃഷ്ണ

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാബേസിൽ നിന്ന് ബോബനും മോളിയും

വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ
മംഗലേഷ് ഡബ്രാൾ

കേന്ദ്ര സാഹിത്യ അക്കാദമി പുരസ്കാരം നേടിയ ഹിന്ദി കവിയാണ് **മംഗലേഷ് ഡബ്രാൾ** ( ജനനം :16  മേയ് 1948). അഞ്ചു കാവ്യ സമാഹാരങ്ങളും ഒരു യാത്രാ വിവരണവും പ്രസിദ്ധീകരിച്ചു.

## ജീവിതരേഖ
ഉത്തരാഖണ്ഡിൽ ജനിച്ചു. ഡൽഹിയിലെ വിവിധ പത്ര മാസികകളിൽ പ്രവർത്തിച്ചു. നാഷണൽ ബുക്ക് ട്രസ്റ്റുമായി ബന്ധപ്പെട്ട് പ്രവർത്തിക്കുന്നു. 'ഹം ജോ ദേഖ്തേ ഹൈം' എന്ന കൃതിക്ക് 2000 ൽ കേന്ദ്ര സാഹിത്യ അക്കാദമി പുരസ്കാരം ലഭിച്ചു. നിരവധി വിദേശ ഭാഷകളിൽ കവിതകൾ വിവർത്തം ചെയ്യപ്പെട്ടിട്ടുണ്ട്.

## കൃതികൾ
**പഹാര് പര് ലാല്ടേന്*
* *ഘര് കാ രാസ്താ*
* *ഹം ജോ ദേഖ്തേ ഹൈം*
* *ആവാജ് ഭീ ഏക് ജഗഹ് ഹൈ*
* *നയേ യുഗ് മേം ശത്രു*
* *ലേഖക് കീ രോടീ*
* *കവി കാ അകേലാപന്*
* *ഏക് ബാര് ആയോവാ*

## പുരസ്കാരങ്ങൾ
*കേന്ദ്ര സാഹിത്യ അക്കാദമി പുരസ്കാരം (2000)
## അവലംബം

## പുറം കണ്ണികൾ
*Mangalesh Dabral 
*www.poetry international web.org,rotterdam
*www.indowindow.com/dm
*www.geocities.com/hindi poetry

വർഗ്ഗം:ഹിന്ദി കവികൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1948-ൽ ജനിച്ചവർ
ബൾക്ക് ഡീൽ

ഓഹരിക്കമ്പോളത്തിൽ സാധാരണ ഉപയോഗിയ്ക്കുന്ന ഒരു സംജ്ഞയാണ്  **ബൾക്ക് ഡീൽ**.
കമ്പോളത്തിന്റെ ഗതി അനുസരിച്ച് രാവിലെ പ്രവർത്തനസമയത്തിന്റെ തുടക്കം മുതൽ  വ്യാപാരം അവസാനിപ്പിയ്ക്കുന്നതുവരെയുള്ള സമയത്ത് ഒരു കമ്പനിയുടെ മൊത്തം ഓഹരികളുടെ 0.5 ശതമാനത്തിൽ അധികം ഒരൊറ്റ കരാർ കൊണ്ടു മാത്രം നടക്കുന്ന ഇടപാടിനെയാണ്  ബൾക്ക് ഡീൽ എന്നുപറയുന്നത്. ഇതിൽ ഇടപെടുന്ന ദല്ലാൾ സ്ഥാപനം  വിനിമയം സംബന്ധിച്ച വിവരം പ്രത്യേക സോഫ്റ്റ് വയർ (Data Upload Software) മുഖേന എക്സേഞ്ചിനെ അറിയിയ്ക്കേണ്ടതുണ്ട്. പൊതുജനങ്ങൾക്കും ഈ വിവരം ലഭ്യമാണ്.

## അവലംബം

*http://www.mudraa.com/trading/120714/0/what-is-bulk-deal-and-block-deal-.html 
## ഇതും കാണുക
*http://www.sebi.gov.in/circulars/2005/mrdcir0192005.html 

വർഗ്ഗം:ഓഹരിവിപണി
ബ്ലോക്ക് ഡീൽ

ഓഹരിക്കമ്പോളത്തിൽ സാധാരണ ഉപയോഗിയ്ക്കുന്ന  ബൾക്ക് ഡീൽ പോലെ മറ്റൊരു  സംജ്ഞയാണ് **ബ്ലോക്ക് ഡീൽ.**.  ഒരു പ്രത്യേക ജാലകത്തിലൂടെ നിശ്ചിതസമയത്ത്  അതായത് രാവിലെ 9.55 മുതൽ 10.30 വരെ  ഓഹരികൾ ഒരൊറ്റ കരാറിലൂടെ വാങ്ങുകയും  വിൽക്കുകയും ചെയ്യുന്ന ഇടപാടിനെയാണ്  ബ്ലോക്ക് ഡീൽ എന്നു വിശേഷിപ്പിയ്ക്കുന്നത്.

ഈ ഇടപാടിൽ 5 ലക്ഷം ഓഹരികളോ, അതോ 5 കോടി രുപയുടെ മൂല്യമോ ഉണ്ടായിരിയ്ക്കണം എന്നു വ്യവസ്ഥയുണ്ട്.

## അവലംബം

## ഇതും കാണുക
*http://www.succinctfp.com/index.php/what-is-block-deal/
*http://www.thefinanceconcept.com/2011/11/block-deal-vs-bulk-deal-in-stock.html 

വർഗ്ഗം:ഓഹരിവിപണി
എറണാകുളം ജില്ലാ പഞ്ചായത്ത്

കേരളത്തിലെ ഒരു തദ്ദേശസ്വയംഭരണസ്ഥാപനമാണ് **എറണാകുളം ജില്ലാ പഞ്ചായത്ത്**. എറണാകുളം ജില്ലാ പഞ്ചായത്തിന്റെ കീഴിലായി പതിനാല് ബ്ലോക്ക് പഞ്ചായത്തുകളും, 84 ഗ്രാമപഞ്ചായത്തുകളും നിലവിലുണ്ട്. എറണാകുളം ജില്ലാ പഞ്ചായത്തിന്റെ പരിധിയിൽ 124 വില്ലേജ് ഓഫീസുകൾ പ്രവർത്തിക്കുന്നു.

## ചരിത്രം
പഞ്ചായത്ത് ഭരണസംവിധാനം നിലവിൽ വരുന്നതിനു മുമ്പ് നാടുവാഴികൾ എന്നറിയപ്പെടുന്ന തദ്ദേശ പ്രമാണിമാരാണ് ഭരണം നടത്തിയിരുന്നത്. ജില്ലയിലെ ഭൂരിഭാഗം തീരപ്രദേശ പഞ്ചായത്തുകളും കടൽ ഒഴിഞ്ഞുപോയി കരയായി തീർന്ന പ്രദേശങ്ങളാണ്.
## ചുമതലകൾ
സർക്കാർ സംവിധാനങ്ങളിൽ നിന്നും, അതിനു പുറമേ സർക്കാരിത സ്ഥാപനങ്ങളിൽ നിന്നും ലഭിക്കുന്ന സാങ്കേതികവൈദഗ്ദ്യം സ്വരൂപിച്ച് ബ്ലോക്ക്,ഗ്രാമപഞ്ചായത്തുകൾക്ക് അത് കൈമാറുന്നു. പദ്ധതികൾ തയ്യാറാക്കുന്നതിനുവേണ്ടി ഗ്രാമപഞ്ചായത്തുകളേയും, ബ്ലോക്കു പഞ്ചായത്തുകളേയും സഹായിക്കുന്നു. ഇതു കൂടാതെ, മൃഗസംരക്ഷണം, ക്ഷീരോൽപ്പാദനം, മത്സ്യബന്ധനം,ഭവനനിർമ്മാണം, ജലവിതരണം,പൊതുമരാമത്ത് തുടങ്ങിയ മേഖലകളിൽ പദ്ധതികൾ തയ്യാറാക്കുകയും, അത് നടപ്പിലാക്കാനുള്ള സാങ്കേതിക,സാമ്പത്തിക സഹായം താഴെയുള്ള തദ്ദേശസ്വയംഭരണസ്ഥാപനങ്ങൾക്ക് നൽകുകയും ചെയ്യുന്നു.

## സ്ഥിതിവിവരക്കണക്കുകൾ

## ബ്ലോക്ക് പഞ്ചായത്തുകൾ
എറണാകുളം ജില്ലാ പഞ്ചായത്തിനു കീഴിൽ പതിനാല് ബ്ലോക്ക് പഞ്ചായത്തുകളുണ്ട്.

## ഗ്രാമപഞ്ചായത്തുകൾ
എറണാകുളം ജില്ലാപഞ്ചായത്തിനു കീഴിലെ പതിനാലു ബ്ലോക്കു പഞ്ചായത്തുകളിലും കൂടി, 84 ഗ്രാമപഞ്ചായത്തുകൾ നിലവിലുണ്ട്. തദ്ദേശസ്വയംഭരണവകുപ്പിന്റെ ത്രിതല ഭരണസംവിധാനം വഴിയാണ് ഇവ പ്രവർത്തിക്കുന്നത്. 
## അവലംബം

വർഗ്ഗം:എറണാകുളം ജില്ല
സി.ഐ.ഡി. ഇൻ ജംഗിൾ

ജി.പി.അമ്മത്തിന്റെ ബാനറിൽ ജി.പി. കമ്മത്തിന്റ് സംവിധാനത്തിൽ ചെയ്ത മലയാളചലച്ചിത്രമാണ് **ഐ.ഐ.ഡി. ഇൻ ജംഗിൾ**.  ഈ ചിത്രം1971 പ്രദർശന തുടങ്ങി.

## അഭിനേതക്കൾ
*സത്യൻ	
*ടി.എസ്. മുത്തയ്യ	
*അബ്ബാസ്	
*ദേവിക (തമിഴ്)
*മധുമതി	
*എസ്.പി. പിള്ള	
*ശാന്തി

## പിന്നണിഗായകർ
*കെ.ജെ. യേശുദാസ്	
*എസ്. ജാനകി 
*എൽ.ആർ. ഈശ്വരി
*സി.ഒ. ആന്റോ
*രേണുക

## അണിയറയിൽ
*സംവിധാനം - കെ.പി. കമ്മത്ത്
*നിർമ്മാണം - കെ.പി. കമ്മത്ത്
*ബാനർ - കെ.പി. കമ്മത്ത്
*കഥ - മുതുകുളം രാഘവൻ പിള്ള
*തിരക്കഥ - മുതുകുളം രാഘവൻ പിള്ള
*സംഭാഷണം - മുതുകുളം രാഘവൻ പിള്ള
*ഗനരചന - കെടാമംഗലം സദാനന്ദൻ
*സംഗീതം - ഭാഗ്യനാഥ്.

## ഗാനങ്ങൾ
*ഗനരചന - കെടാമംഗലം സദാനന്ദൻ
*സംഗീതം - ഭാഗ്യനാഥ്

## അവലംബം

## പുറത്തേക്കുള്ള കണ്ണികൾ
*മലയാളം മൂവി ആൻഡ് മ്യൂസിക് ഡേറ്റാബേസിൽ നിന്ന് സി.ഐ.ഡി ഇൻ ജംഗിൾ
*ഇന്റനെറ്റ് മൂവി ഡേറ്റാബേസിൽ നിന്ന് സി.ഐ.ഡി ഇൻ ജംഗിൾ

വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
ക്രൈസ്തവസയണിസം

ലോകമെമ്പാടുമുള്ള യഹൂദരിൽ വലിയൊരു ഭാഗത്തിന്റെ പലസ്തീനയിലേക്കുള്ള ഇരുപതാം നൂറ്റാണ്ടിലെ മടക്കവും ഇസ്രായേൽ രാഷ്ട്രത്തിന്റെ സ്ഥാപനവും ബൈബിളിലെ പ്രവചനങ്ങൾക്ക് അനുസൃതമാണെന്ന ചില ക്രിസ്തീയവിഭാഗങ്ങളുടെ വിശ്വാസമാണ് **ക്രൈസ്തവസയണിസം**' എന്നറിയപ്പെടുന്നത്.  മുൻപ് ഈ മനോഭാവത്തെ സൂചിപ്പിക്കാൻ ഉപയോഗിച്ചിരുന്നത് 'പുനഃസ്ഥാപനവാദം' (Restorationism) എന്ന പേരായിരുന്നു. പത്തൊൻപതാം നൂറ്റാണ്ടിന്റെ അവസാനകാലത്ത് യഹൂദതയിലെ സയണിസ്റ്റ് പ്രസ്ഥാനത്തിന്റെ ആവിർഭാവത്തെ തുടർന്നാണ് 'ക്രൈസ്തവസയണിസം' എന്ന പേര് പ്രയോഗത്തിൽ വന്നത്.

പരമ്പരാഗതമായ കത്തോലിക്കാചിന്തയിൽ സയണിസം ഒരു രൂപത്തിലും പ്രത്യക്ഷപ്പെട്ടിരുന്നില്ല;യഹൂദജനതയുടെ 'പുനഃസ്ഥാപനത്തിന്' ക്രൈസ്തവലോകത്ത് പിന്തുണയുണ്ടായത് പ്രൊട്ടസ്റ്റന്റ് നവീകരണത്തെ തുടർന്നാണ്. 

യേശുവിന്റെ രണ്ടാം വരവിനു (Second Coming) മുൻപ് ഇസ്രായേലിൽ യഹൂദരുടെ 'പുനഃസ്ഥാപനം' നടക്കേണ്ടതുണ്ടെന്ന് ചില ക്രിസ്തീയവിഭാഗങ്ങൾ വിശ്വസിക്കുന്നു.  ഈ വിശ്വാസം മുഖ്യമായും, ദൈവം വിവിധജനതകളോട് വിവിധകാലങ്ങളിൽ വിവിധവിധം ഉടമ്പടികളിൽ ഏർപ്പെട്ടിട്ടുണ്ടെന്ന 'ഡിസ്പെൻസേഷനലിസ്റ്റ്' (Dispensationalism) ചിന്താധാരയുമായി ബന്ധപ്പെട്ടതാണ്. ബൈബിളിലെ പ്രവചനങ്ങളുടെ പൂർത്തീകരണത്തിനായി പലസ്തീനയിൽ യഹൂദരുടെ പുനസ്ഥാപനത്തെ ക്രിസ്ത്യാനികൾ പിന്തുണക്കണമെന്ന വിശ്വാസം, യഹൂദരെ ക്രിസ്തുമതം സ്വീകരിക്കാൻ പ്രേരിപ്പിക്കണമെന്ന വിശ്വാസത്തിനൊപ്പം പ്രൊട്ടസ്റ്റന്റ് ചിന്തയിൽ നവീകരണകാലം മുതൽ നിലവിലുണ്ടായിരുന്നു. ക്രൈസ്തവസയണിസ്റ്റുകളിൽ ചിലർ, ദൈവജനത്തോട് ഒട്ടിച്ചുചേർക്കപ്പെട്ട 'പുറജാതികളായ' (Gentiles) ക്രിസ്ത്യാനികൾക്കൊപ്പം യഹൂദരും ഇപ്പോഴും ദൈവത്തിന്റെ തെരഞ്ഞെടുക്കപ്പെട്ട ജനമായി തുടരുന്നു എന്ന ഉഭയഉടമ്പടിയുടെ ദൈവശാസ്ത്രം (dual covenant theology) പിന്തുടരുന്നു.

## അവലംബം

വർഗ്ഗം:ക്രൈസ്തവം
പാറശ്ശാല ബി. പൊന്നമ്മാൾ

കേരളത്തിലെ വിഖ്യാതയായ  കർണാടക സംഗീതജ്ഞയായിരുന്നു  **പാറശ്ശാല ബി. പൊന്നമ്മാൾ**. (ജനനം: 1924 നവംബർ 29 - മരണം: 2021 ജൂൺ 22)

2014-ഓടെ 90 വയസ്സ് തികഞ്ഞിട്ടും അവർ തന്റെ സംഗീതസപര്യ നിറഞ്ഞ സദസ്സുകളിൽ തുടർന്നുകൊണ്ടിരുന്നു. സ്വയം അവഗാഢമായി പഠിച്ചും പഠിപ്പിച്ചുംകൊണ്ട് അവർ കേരളത്തിലെ കർണ്ണാടകസംഗീതജ്ഞരിൽ മുൻപന്തിയിൽ തന്നെ സ്ഥാനമുറപ്പിച്ചിട്ടുണ്ട്.

തിരുവനന്തപുരത്തെ സ്വാതിതിരുനാൾ സംഗീത കോളേജിലെ ആദ്യ വിദ്യാർത്ഥിനിയും, അവിടത്തെ ആദ്യ വനിതാ പ്രിൻസിപ്പലും, വിഖ്യാതമായ തിരുവനന്തപുരം പദ്മനാഭസ്വാമിക്ഷേത്രത്തിലെ നവരാത്രിസംഗീതമേളയിൽ പാടാൻ കഴിഞ്ഞ ആദ്യ വനിതയും അവരാണ്. തൃപ്പൂണിത്തുറ ആർ.എൽ.വി സംഗീത കോളേജിൽ നിന്ന് വിരമിച്ചു. ശെമ്മാങ്കുടി ശ്രീനിവാസ അയ്യരുടെ ശിഷ്യയാണ്. കേരള സംഗീത നാടക അക്കാഡമി അവാർഡ് നേടിയിട്ടുണ്ട്.

ഹരികേശനല്ലൂർ മുത്തയ്യ ഭാഗവതർ നിർബന്ധിച്ച് സ്വാതി തിരുനാൾ മ്യൂസിക്ക് അക്കാദമിയിൽ ചേർന്നു. 1942ൽ മൂന്നുകൊല്ലത്തെ ഗായിക കോഴ്സ് കഴിഞ്ഞ് ഇറങ്ങി. ആദ്യ ഗാനഭൂഷണം സ്ത്രീ. സംഗീതാഭ്യസനത്തിനിടയ്ക്ക് പതിനെട്ടാം വയസ്സിൽ കോട്ടൺ ഹിൽ സ്കൂളിൽ അദ്ധ്യാപികയായി ചേർന്നു. 1952ൽ സ്വാതി തിരുനാൾ മ്യൂസിക്ക് അക്കാദമയിൽ അദ്ധ്യാപികയായി ചേർന്നു. ആദ്യത്തെ സംഗീത അദ്ധ്യാപികയായിരുന്നു. 1970 തൃപ്പൂണിത്തറ ആർ.എൽ.വി മ്യൂസിക്ക് ആന്റ് ഇൻസ്റ്റിറ്റ്യൂട്ട് ഓഫ് ഫൈൻ ആർട്ട്സിലെ പ്രിൻസിപ്പൾ ആയി. 1980ൽ അവിടെ നിന്നും ജോലിയിൽ നിന്നും വിരമിച്ചു. 

1965ൽ ഗായകരത്നം അവാർഡ് തിരുവിതാംകൂർ കാർത്തിക തിരുനാളിൽ നിന്നും ലഭിച്ചു. 
## പുരസ്കാരങ്ങൾ
* പത്മശ്രീ (2017)
*  ഗായകരത്നം അവാർഡ് (1965)
*  കേരള  സംഗീത അക്കാദമി അവാർഡ്
*  കേന്ദ്ര സംഗീതനാടക ഫെല്ലോഷിപ്പ്
*  കേരള സർക്കാരിന്റെ സ്വാതി പുരസ്‌കാരം (2009)
*  കേന്ദ സംഗീത നാടക അക്കാദമി അവാർഡ്
*  ചെമ്പൈ ഗുരുവായൂരപ്പൻ പുരസ്‌കാരം
*   മദ്രാസ് മ്യൂസിക്ക് അക്കാദമി പുരസ്‌കാരം,
*   ചെന്നൈ ശ്രീകൃഷ്ണഗാനസഭയുടെ പുരസ്‌കാരം
## മരണം
2021 ജൂൺ 22നു തിരുവനന്തപുരത്തുള്ള വലിയശാലയിലെ വസതിയിൽ വച്ച് പൊന്നമ്മാൾ അന്തരിച്ചു. വാർദ്ധക്യ സഹജമായ രോഗങ്ങൾ കാരണം കുറച്ചുകാലമായി വിശ്രമത്തിലായിരുന്നു.
## അവലംബം


വർഗ്ഗം:മലയാളികളായ കർണ്ണാടകസംഗീതജ്ഞർ
വർഗ്ഗം:പത്മശ്രീ പുരസ്കാരം ലഭിച്ച മലയാളികൾ
വർഗ്ഗം:കേന്ദ്ര സംഗീത നാടക അക്കാദമി ഫെല്ലോഷിപ്പ് ലഭിച്ചവർ
വർഗ്ഗം:കേരള സർക്കാരിന്റെ സ്വാതി പുരസ്‌കാരം ലഭിച്ചവർ
വർഗ്ഗം:വനിതാ കർണ്ണാടകസംഗീതജ്ഞർ
സെക്സും സെന്നും

ചൈനീസ് നാടകകൃത്തും,നോവലിസ്റ്റുമായിരുന്ന ലി ലിവെങ് എന്ന *[[ലീ യു|'ലീ യു]]*  രചിച്ച നോവലാണ്  **സെക്സും സെന്നും**. 1634 ൽ ആണ് ഈ കൃതി ആദ്യമായി പ്രസിദ്ധീകരിയ്ക്കപ്പെട്ടത്. *ദ  കാർണൽ പ്രെയർമാറ്റ്* എന്ന പേരിലും ഈ  രതിപ്രധാന ഹാസ്യ കൃതി അറിയപ്പെടുന്നുണ്ട്.

## ഇതിവൃത്തം
ബുദ്ധിമാനും,സുഭഗനുമായ  ഒരു യുവ വിദ്യാർത്ഥിയ്ക്ക് തന്റെ  ലൈംഗികജീവിതത്തിൽ നേരിടേണ്ടീ വരുന്ന പരീക്ഷണങ്ങളെയും, പുതുമകളെയും, ആണ്  ഈ നോവൽ വിവരിയ്ക്കുന്നത്.

## അവലംബം

വർഗ്ഗം:ചൈനീസ് നോവലുകൾ
മൊളസ്ക

** മൊളസ്കുകൾ (molluscs** അല്ലെങ്കിൽ **mollusks**) , അ‌കശേരുകികളായ ഒരു വലിയ ഫൈലം ജന്തുക്കളുടെ പേരാണ്. 85,000-ഓളം സ്പീഷീസുകൾ നിലവിലുള്ളതായി കണ്ടെത്തപ്പെട്ടിട്ടുണ്ട്. നത്തയ്ക്ക, ചിപ്പി, കക്ക, കണവ, കിനാവള്ളി എന്നിവ ഇതിൽ പെടുന്നു.
കടലിൽ കാണപ്പെടുന്ന ജീവികളിൽ ഏറ്റവും കൂടുതൽ ഉൾപ്പെടുന്ന ഫൈലമാണ് മൊളസ്ക്. പേരുനൽകപ്പെട്ടിട്ടുള്ള കടൽ ജന്തുക്കളിൽ ഏകദേശം 23% ഈ ഫൈലത്തിൽ പെടുന്നു. ധാരാളം മൊളസ്കുകൾ ശുദ്ധജലത്തിലും കരയിലുമുള്ള ആവാസവ്യവസ്ഥകളിലും കാണപ്പെടുന്നുണ്ട്. വലിപ്പത്തിലും ശരീരഘടനയിലും മാത്രമല്ല, , ടാക്സോണമിക ക്ലാസ്സുകളായാണ് ഈ സാധാരണഗതിയിൽ വിഭജിക്കപ്പെടുന്നത്. ഇതിൽ രണ്ടെണ്ണം പൂർണ്ണമായി കുറ്റിയറ്റുപോയിട്ടുണ്ട്. സ്ക്വിഡ്, കട്ടിൽഫിഷ് ഒക്റ്റോപസ് എന്നിവപോലുള്ള സെഫാലോപോഡ് മൊളസ്കുകൾ നട്ടെല്ലില്ലാത്ത ജീവികളിൽ ഏറ്റവും മികച്ച നാഡീവ്യൂഹമുള്ള ജീവികളിൽ പെടുന്നു. ജയന്റ് സ്ക്വിഡ്, കൊളോസൽ സ്ക്വിഡ് എന്നിവ അറിയപ്പെടുന്നതിൽ ഏറ്റവും വലിയ അകശേരുകികളിൽ പെടുന്നു. വർഗ്ഗീകരിക്കപ്പെട്ട സ്പീഷീസുകളിൽ പെട്ട ഏറ്റവും അംഗങ്ങളുള്ള മൊളസ്കുകളിൽ ഗാസ്ടോപോഡുകൾ (ഒച്ചുകളൂം സ്ലഗുകളും) പെടുന്നു. ആകെ സംഖ്യയിൽ ഇവ 80% വരും. മൊളസ്കുകളെപ്പറ്റി പഠിക്കുന്ന ശാസ്ത്രശാഖയെ മലാകോളജി എന്നാണ് വിളിക്കുന്നത്.

## അടിക്കുറിപ്പുകൾ

## അവലംബം

## കൂടുതൽ വായനയ്ക്ക്

* 
* 
*; http://www.springerlink.com/content/l665628020163255/;
* 
*  

## പുറത്തേയ്ക്കുള്ള കണ്ണികൾ

*
* 
* Researchers complete mollusk evolutionary tree; 26 October 2011
* Hardy's Internet Guide to Marine Gastropods
* Rotterdam Natural History Museum Shell Image Gallery
രണ്ടാം വരവ്

ഭൂമിയിൽ യേശുവിന്റെ തിരിച്ചുവരവിനെ സംബന്ധിച്ച പ്രതീക്ഷയാണ് ക്രിസ്തീയവിശ്വാസത്തിലെ **രണ്ടാം വരവ്** അഥവാ രണ്ടാമത്തെ ആഗമനം. കാനോനിക സുവിശേഷങ്ങളിലേയും ക്രിസ്തീയതയിലെ മിക്കവാറും യുഗാന്തചിന്താപാരമ്പര്യങ്ങളിലേയും പ്രവചനങ്ങളാണ് ഈ വിശ്വാസത്തിനടിസ്ഥാനം. എബ്രായബൈബിളിലെ രക്ഷകപ്രവചനങ്ങളും (Messianic Prophecies) രണ്ടാം വരവിനെ സൂചിപ്പിക്കുന്നതായി ക്രിസ്ത്യാനികൾ കരുതുന്നു.  രണ്ടാം വരവിന്റെ സ്വഭാവത്തെ സംബന്ധിച്ച് ക്രിസ്തീയവിഭാഗങ്ങൾക്കിടയിലും, ഒരളവുവരെ ഒരേ വിഭാഗത്തിൽ തന്നെ പെടുന്ന ക്രിസ്ത്യാനികൾക്കിടയിൽ തന്നെയും, അഭിപ്രായഭിന്നതയുണ്ടാകാം.

ശ്ലീഹന്മാരുടെ വിശ്വാസപ്രമാണം എന്ന പ്രസിദ്ധമായ വിശ്വാസപ്രഖ്യാപനത്തിന്റെ നിലവിലുള്ള പാഠങ്ങൾ യേശുവിനെ സംബന്ധിച്ച ഈ ഏറ്റുപറയൽ ഉൾക്കൊള്ളുന്നു: "...(അവിടുന്ന്) മരിച്ചവരുടെ ഇടയിൽനിന്നു മൂന്നാം നാൾ ഉയിർത്തു; സ്വർഗ്ഗത്തിലേക്കെഴുന്നള്ളി, സർവ്വശക്തിയുള്ള പിതാവായ ദൈവത്തിന്റെ വലത്തുഭാഗത്തിരിക്കുന്നു;  അവിടെനിന്ന് ജീവിക്കുന്നവരെയും മരിച്ചവരേയും വിധിക്കാൻ വരുമെന്നും ഞാൻ വിശ്വസിക്കുന്നു.....ശരീരത്തിന്റെ ഉയിർപ്പിലും നിത്യമായ ജീവിതത്തിലും ഞങ്ങൾ വിശ്വസിക്കുന്നു, ആമേൻ."

## അവലംബം


വർഗ്ഗം:ക്രിസ്തീയവിശ്വാസങ്ങൾ
പോൾ മണലിൽ

ലഘുചിത്രം|ഡോ. പോൾ മണലിൽ
ഒരു മലയാള പത്രപ്രവർത്തകനും സാഹിത്യ ചരിത്രകാരനുമാണ് **പോൾ മണലിൽ** (ജനനം : 21 ആഗസ്റ്റ് 1955). 'കേരളത്തിലെ ഭാഷാന്യൂനപക്ഷങ്ങൾ' എന്ന കൃതിക്ക് 2008 ലെ കേരള സാഹിത്യ അക്കാദമി എൻഡോവ്മെന്റ് പുരസ്കാരം നേടിയിട്ടുണ്ട്. 
## ജീവിതരേഖ
കൊല്ലം ജില്ലയിലെ പത്തനാപുരത്ത് മണലിൽ എം.ജി അലക്സാണ്ടറുടെയും പളളിപ്പാട് കുമ്പപ്പുഴ പെരും കോയിക്കൽ കെ.സി ഏലിയാമ്മയുടെയും മകനാണ്. പത്തനാപുരം സെന്റ്‌ സ്‌റ്റീഫൻസ്‌, തിരുവനന്തപുരം മാർ ഈവാനിയോസ്‌, മൈസൂർ യൂണിവേഴ്‌സിറ്റി ഡിപ്പാർട്ട്‌മെന്റ്‌ എന്നിവിടങ്ങളിൽ പഠിച്ചു. കാലിക്കറ്റ് സർവകലാശാലയിൽ നിന്നും പത്രപ്രവർത്തനത്തിന് ഡോക്ടറേറ്റ് നേടി. പത്രപ്രവർത്തനത്തിലും ഇംഗ്ലീഷ് സാഹിത്യത്തിലും ബിരുദാനന്തര ബിരുദം നേടി.  മലയാളമനോരമയിൽ അസിസ്റ്റന്റ് എഡിറ്ററായിരുന്നു. കേരള സംസ്ഥാന ബാലസാഹിത്യ ഇൻസ്റ്റിറ്റ്യൂട്ടിന്റെ ഡയറക്ടറും തളിര് മാസികയുടെ പത്രാധിപരും ആയി പ്രവർത്തിച്ചിരുന്നു. ഇംഗ്ലീഷിലും മലയാളത്തിലും പതിനഞ്ചു പുസ്‌തകങ്ങൾ എഡിറ്റു ചെയ്‌തു പ്രസിദ്ധീകരിച്ചു. കേന്ദ്ര ഫിലിം സെൻസർ ബോർഡിൽ അംഗമായിരുന്നു. 

## കൃതികൾ

*അഴീക്കോട് എന്ന വിചാരശില്പി
*പെലെ
*മലയാളത്തിന്റെ ബഷീർ
*ഏ.ജെ. ജോൺ വ്യക്തിയും കാലവും
*കേരളത്തിലെ ഭാഷാന്യൂനപക്ഷങ്ങൾ
*കാലത്തിന്റെ കണ്ണാടിച്ചില്ലുകൾ തകഴിയുടെ കയറിലൂടെ ഒരു ചരിത്രാന്വേഷണം
*മലയാള സാഹിത്യചരിത്രം എഴുതപ്പെടാത്ത ഏടുകൾ
*ബഷീർ ചെറുകഥകൾ 101 പഠനങ്ങൾ
*പ്രണയത്തിന്റെ ബാല്യം
*ഊർശ്ലേം യാത്രാവിവരണം - എഡിറ്റർ, ആമുഖ പഠനം

## പുരസ്കാരങ്ങൾ
*കേരള സാഹിത്യ അക്കാദമിയുടെ ജി.എൻ. പിള്ള എൻഡോവ്മെന്റ് പുരസ്കാരം (2008)
*മികച്ച പത്രപ്രവർത്തകനുളള സംസ്ഥാന ബഹുമതി
*മികച്ച ജീവചരിത്രരചനയ്‌ക്കുള്ള എസ്‌.കെ. പൊറ്റെക്കാട്ട്‌ അവാർഡ്

## അവലംബം

വർഗ്ഗം:പത്രപ്രവർത്തകർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1955-ൽ ജനിച്ചവർ
വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
ദീനസേവനസഭ

മദർ പേത്ര യാൽ 1969ൽ കണ്ണൂർ പട്ടുവത്ത് സ്ഥപിതമായ കന്യാസ്ത്രി മഠം.  ഇന്ന് 93 ശാഖകളും 650 ദീനദാസികളും അടങ്ങുന്ന സഭ നിന്ദിതരുടെയും പീഡിതരുടെയും ഉന്നമനത്തിനായി പ്രവർത്തിക്കുന്നു. പ്രത്യേകിച്ച് ക്ഷയം കുഷ്ഠം, എയ്ഡ്സ്, പോലുള്ള മാരകരോഗങ്ങൾ ബാധിച്ചവരുടെ ഇടയിൽ സ്തുത്യർഹമായ പ്രവർത്തനം നടത്തുന്നു. 
## പ്രവർത്തനങ്ങൾ
ഇൻഫന്റ് ജീസസ് ചിൽഡ്രൻസ് ഹോം
ലിറ്റിൽ ഫ്ലവർ ഹോം
ഇൻഫന്റ് ജീസസ് ബോയ്സ് ഹോം
ഹൗസ് ഒഫ് മേരി
സെന്റ് ആങഗള സ്കൂൾ- {എച് ഐ വി ബാധിതർക്കുള്ള സ്കൂൾ)
കരുണാഭവൻ (വൃദ്ധസദനം)
സെന്റ് ബനഡിക്റ്റ് ഹോം ഫോർ മെന്റലി ചാലഞ്ച്ഡ്


വർഗ്ഗം:സ്ഥാപനങ്ങൾ
വർഗ്ഗം:അപൂർണ്ണ ലേഖനങ്ങൾ
കാട്ടുകുതിര (നാടകം)

എസ്.എൽ.പുരം സദാനന്ദൻ രചിച്ച നാടകമാണ് കാട്ടുകുതിര. 1980 കളിൽ അവതരിപ്പിയ്ക്കപ്പെട്ട  പ്രശസ്തമായ നാടകങ്ങളിൽ ഒന്നായിരുന്നു ഇത്. 

പ്രധാനകഥാപാത്രമായ കൊച്ചുവാവയുടെ പ്രതികാര ദാഹവും,ജീവിതത്തെക്കുറിച്ചുള്ള അദ്ദേഹത്തിന്റെ പാരുഷ്യം നിറഞ്ഞ നിർവ്വചനങ്ങളും, മകന്റെ പ്രണയബന്ധവും  ഈ നാടകം അരങ്ങത്തുകൊണ്ടുവരുന്നു.

## പ്രധാനകഥാപാത്രങ്ങൾ
*കൊച്ചുവാവ
*മങ്ക
*മോഹനചന്ദ്രൻ
*ബാലകൃഷ്ണമേനവൻ
*കല്യാണി
*ചാരുലത
*സുകുമാരൻ
*നാലുകോളേജ് വിദ്യാർത്ഥികൾ
*രണ്ടു പഴനിയാത്രക്കാർ
*രാമൻ നായർ 

## അവലംബം

വർഗ്ഗം:മലയാളനാടകങ്ങൾ
സങ്കരനേപ്പിയർ

സാധാരണ നേപ്പിയർ പുല്ലും,ബജ്രയും ചേർന്നുള്ള സങ്കരണം വഴി ഉരുത്തിരിഞ്ഞ ഇനമാണിത്. അധികാലം നീണ്ടുനിന്നു ഉയർന്നതോതിൽ  വിളവു നൽകുന്ന തീറ്റപ്പുല്ലാണ് സങ്കരനേപ്പിയർ.

ആദ്യവിളവെടുപ്പ് രണ്ടുമാസത്തോടുകൂടിയും, പിന്നീടുള്ളത് 35-40 ദിവസം ഇടവിട്ടും നടത്താം. ഉത്പാദനക്ഷമത നിലനിർത്തുന്നതിനു ഓരോ നാലുവർഷം കൂടുമ്പോഴും പുതിയവ നടേണ്ടതാണ്.

## അവലംബം

വർഗ്ഗം:പശുപരിപാലനം
വർഗ്ഗം:പുല്ലുകൾ
വിജയരാഘവക്കുറുപ്പ്

കുത്തിയോട്ടകലാകാരനാണ് **വിജയരാഘവക്കുറുപ്പ്**. പേള ജി ശങ്കരക്കുറുപ്പ് ആശാനിൽ നിന്നും പരിശീലനം നേടി.

## പുറം കണ്ണികൾ
# വിജയരാഘവക്കുറുപ്പിന്റെ വെബ്സൈറ്റ് 
#  https://ml.wikipedia.org/wiki/കുത്തിയോട്ടം
#  http://en.msidb.org/asongs.php?tag=Search&singers=V%20Vijayaraghava%20Kurup&limit=25 
#  http://www.malayalasangeetham.info/as.php?1990085 
#  http://www.malayalasangeetham.info/displayProfile.php?category=musician&artist=V%20Vijayaraghava%20Kurup 
വർഗ്ഗം:കുത്തിയോട്ടം കലാകാരന്മാർ
ഫാദർ ലിനോ മരിയ സൂക്കോൾ

സുക്കോളച്ചൻ എന്ന പേരിൽ പ്രസിദ്ധനായ ഇറ്റലിയൻ മിഷണറിയാണ് **ഫാദർ ലിനോ മരിയ സൂക്കോൾ എസ്.ജെ.** (Vicar Rev. Fr. L M Sukkol S J). ഇദ്ദേഹം പരിയാരം മരിയപുരം നിത്യസഹായമാതാ ദേവാലയത്തിൽ ദീർഘകാലം വികാരിയായി സേവനമനുഷ്ഠിച്ചിട്ടുണ്ട്.

## ജീവിതം
1916 ഫിബ്രവരി 8ന് ഇറ്റലിയിൽ സർനൊനിക്കോയിൽ ജനനം. അച്ഛൻ ജുസെപ്പെ അമ്മ ബാർബറ. 12 വയസ്സിൽ സെമിനാരിയിൽ ചേർന്നു. 1940ൽ പൗരോഹിത്യം സ്വീകരിച്ചു. 1943 ൽ ഈശോസഭ അഥവാ ജസ്യൂട്ട് സഭയിൽ ചേരുകയായിരുന്നു.   1948ൽ ഇന്ത്യയിലെത്തി. ആദ്യം ബോംബേയിൽ മിഷൻ പ്രവർത്തനം നടത്തി. 48ൽ തന്നെ വയനാട്ടിൽ ചുണ്ടേൽ വിശു. യൂദാ തദേവൂസ് ഇടവകയിൽ വികാരിയായി. കുറിച്യർക്കായി പള്ളി ഭൂമി നൽകിയതും 1969ൽ പട്ടുവത്തെത്തിയ മദർ പേത്രക്ക് ദീനസേവനസഭ സ്ഥാപിക്കാൻ സഹായം നൽകിയതും അച്ചനാണ്. 74 മുതൽ മറിയാപുരം പള്ളീവികാരിയാണ്. 1980ൽ ഇന്ത്യൻ പൗരത്വം നേടി. 30ഓളം പള്ളികളും നിരവധി കോൺവന്റുകളും സ്ഥാപിച്ചു.

## പാവങ്ങളുടെ ഇടയൻ
പാവങ്ങളുടെ ഇടയിലെ പ്രവർത്തനമാണ് ഈശോ സഭാംഗമായ അച്ചനെ ശ്രദ്ധേയനാക്കിയത്. പാവങ്ങൾക്കായി ഏഴായിരത്തോളം വീടു വച്ചുകൊടുത്തിട്ടുണ്ട്. ഒരുപാട് കിണറുകളും കുഴിച്ചുനൽകി. തൊഴിലില്ലാത്തവർക്കായി ഒരുപാട് സ്വയം തൊഴിൽ സംരംഭങ്ങളും അച്ചൻ ആരംഭിച്ചു 

2014 ജനുവരി 7ന് ശ്വാസകോശ അർബുദബാധയെ തുടർന്ന് കോഴിക്കോട് നിർമ്മല ആശുപത്രിയിൽ വച്ച് അന്തരിച്ചു. 
## അവലംബം


വർഗ്ഗം:ക്രിസ്തുമതപ്രചാരകർ